pythainlp/thai-wiki-dataset-v4 huggingface dataset:
โจเอล จูนิโอ

โจเอล จูนิโอ  นักมวยสากลชาวฟิลิปปินส์ เกิดเมื่อ 7 มิถุนายน พ.ศ. 2516 ที่เมืองอีโลอีโล ประเทศฟิลิปปินส์ สถิติการชก 62 ครั้ง ชนะ 26 (น็อค 14) เสมอ 1 แพ้ 35 
ประวัติ.
จูนิโอขึ้นชกมวยสากลครั้งแรกเมื่อ 1 พฤษภาคม พ.ศ. 2536 ชนะคะแนน อัล อัลเลรา ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ฟิลิปปินส์ จูนิโอมาชกในไทยครั้งแรกใน พ.ศ. 2536 แพ้น็อค หลักหิน ซีพียิม ยก 2 ใน พ.ศ. 2537 จูนิโอมาชกกับหลักหินอีกครั้ง คราวนี้เป็นฝ่ายแพ้น็อค ยก 6 และได้ชิงแชมป์เงารุ่นซูเปอร์ฟลายเวท WBC ที่ว่าง เมื่อ 5 ธันวาคม พ.ศ. 2537 แต่เป็นฝ่ายแพ้น็อคในยกที่ 3 ใน พ.ศ. 2538 -2539 จูนิโอมาชกแพ้น็อค เด็ดดวง ป.พงษ์สว่าง สุวัจชัย นครหลวงโปรโมชั่น ดัทช์บอย ดัทช์บอยยิม วีรพล นครหลวงโปรโมชั่น แพ้คะแนน สุริยา ช.วีโก้ จน พ.ศ. 2540 จูนิโอมาชกชนะในไทย เมื่อเป็นฝ่ายชนะน็อค มารวย นครนนท์ ยก 2 และมาชกแพ้ ดาวใหม่ ศิษย์โคดม ดัทช์บอย ดัทช์บอยยิม ใน พ.ศ. 2541 จูนิโอมาชกแพ้หลักหิน ซีพียิม รัตนชัย ส.วรพิน ยอดชิงชัย ศรทองยิม และชกชนะคะแนน ฤทธิเดช สุภาวรรณ ใน พ.ศ. 2542 จูนิโอมาชกในไทย แพ้คะแนน พนมทอง ธ.แสงแก้ว จากนั้นได้ชิงแชมป์ฟิลิปปินส์รุ่นแบนตัมเวท ชนะน็อค เอ็ดเวิร์ด เอสครีเบอร์ ยก 8 ได้แชมป์มาครองเมื่อ 13 เมษายน แต่พอป้องกันแชมป์ครั้งแรกก็เป็นฝ่ายแพ้ะแนน ริคกี้ กายาโมไปเมื่อ 18 ธันวาคม ปีเดียวกัน 
ใน พ.ศ. 2543 จูนิโอได้ครองแชมป์ระดับภูมิภาคเป็นครั้งแรกเมื่อชิงแชมป์ PABA รุ่นแบนตัมเวทเมื่อ 8 เมษายน พ.ศ. 2543 ชนะน็อค ไฟแรง สามเคแบตเตอรี่ ในไทย จากนั้นไปชกที่ญี่ปุ่น ชนะน็อค มาซาฮิดะ คาเนดะ ยก 3 จูนิโอป้องกันแชมป์ PABA ไว้ได้ 1 ครั้ง ชนะน็อค โป่งขาม ช. สมพงษ์ ยก 5 ที่ ฟิลิปปินส์เมื่อ 9 สิงหาคม พ.ศ. 2543 จากนั้น เดินทางไปชิงแชมป์เงารุ่นแบนตัมเวท WBA ที่ เดนมาร์ก แพ้คะแนน จอห์นนี่ บรีดาล เมื่อ 9 มีนาคมพ.ศ. 2544 หลังจากนั้น จูนิโอขึ้นชิงแชมป์ฟิลิปปินส์รุ่นแบนตัมเวทเมื่อ 16 พฤษภาคม พ.ศ. 2544 แพ้น็อค อับเนอร์ คอร์เดโร ยก 11 และมาชกนอกรอบในไทย แพ้คะแนน แสน ส.เพลินจิต จากนั้น ได้ชิงแชมป์เงารุ่นแบนตัมเวท WBC เมื่อ 22 ธันวาคม พ.ศ. 2544 แพ้คะแนน อับเนอร์ คอร์เดโร ไม่ได้แชมป์อีก จูนิโอได้ชิงแชมป์ PABA รุ่นแบนตัมเวทเมื่อ 23 สิงหาคม พ.ศ. 2545 แพ้น็อค พูนสวัสดิ์ กระทิงแดงยิม ยก 3 และขึ้นชิงแชมป์ฟิลิปปินส์รุ่นซูเปอร์แบนตัมเวทเมื่อ 15 พฤษภาคม พ.ศ. 2545 แพ้คะแนน จิมเร็กซ์ จาคา จูนิโอมาชกในไทยเมื่อ 5 ธันวาคม พ.ศ. 2545 แพ้น็อค หยกไท ศิษย์ อ. ยก 4 จากนั้นก็แขวนนวมไป
เจอรี่ ปาฮายาไฮ

เจอรี่ ปาฮายาไฮ หรือ เจอร์รี่ กุยยาโน  นักมวยสากลชาวฟิลิปปินส์ เกิดเมื่อ 4 พฤศจิกายน พ.ศ. 2514 ที่มืองเซบู ประเทศฟิลิปปินส์ สถิติการชก 96 ครั้ง ชนะ 40 (น็อค 14) เสมอ 2 แพ้ 54
ประวัติ.
ปาฮายาไฮ ขึ้นชกมวยสากลอาชีพครั้งแรกเมื่อ 9 มีนาคม พ.ศ. 2533 ชนะคะแนน เรย์ นอกนอก ที่ ฟิลิปปินส์ จากนั้นขึ้นชกชนะเป็นส่วนใหญ่ และมาชกในไทยครั้งแรกเมื่อ 5 มีนาคม พ.ศ. 2537 แพ้คะแนน สงคราม ป.เปาอินทร์ จากนั้น ปาฮายาไฮได้ชิงแชมป์ฟิลิปปินส์รุ่นมินิมัมเวทเมื่อ 26 มีนาคมพ.ศ. 2537 ปรากฏว่าเป็นฝ่ายแพ้คะแนน ลีโอ รามิเรซ ไม่ได้แชมป์ ปาฮายาไฮมาได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2537 เมื่อเป็นฝ่ายชนะน็อค โจมา แกมบัว ยก 9 แต่เมื่อป้องกันแชมป์ครั้งแรก ก็เป็นฝ่ายแพ้คะแนน โจมา แกมบัว เสียแชมป์ไปเมื่อ 16 พฤศจิกายน พ.ศ. 2537 จากนั้น ปาฮายาไฮได้ชิงแชมป์โลกรุ่นมินิมั่มเวท IBF เมื่อ 25 กุมภาพันธ์ พ.ศ. 2538 ซึ่งปาฮายาไฮเป็นฝ่ายแพ้น็อค รัตนพล ส.วรพิน ยก 3 ไม่ได้แชมป์
หลังจากนั้น ปาฮายาไฮยังได้มาชกในไทยอีกหลายครั้ง โดยชกแพ้นักมวยชื่อดังของไทยหลายคน ได้แก่ หนึ่งเดียว ศักดิ์จารุพร ฟ้าสั่ง ป.พงษ์สว่าง ห้าดาว ซีพียิม ชนะ ป.เปาอินทร์ ศรพิชัย พิษณุราชันย์ สุรชัย แสงมรกต เม็ดเงิน กระทิงแดงยิม ขุนศึก ลูกพระบาท วันมีโชค สิงห์วังชา และยังเคยมาชกชนะนักมวยชาวไทยหลายครั้ง ได้แก่ ชนะน็อค จเร อ. สุวรรณศิลป์ ยก 6 ชนะคะแนน ยอดดอย เปรมเจริญ และชนะน็อคพงษ์ศักดิ์เล็ก ศิษย์คนองศักดิ์ ยก 5 
ปาฮายาไฮมีโอกาสได้ชิงแชมป์ PABA รุ่นมินิมัมเวทเมื่อ 28 ธันวาคม พ.ศ. 2539 แต่เป็นฝ่ายแพ้คะแนนโดยเทคนิค ขวัญใจ สามเคแบตเตอรี่ไป จากนั้น ปาฮายาไฮยังคงขึ้นชกอย่างต่อเนื่องแม้จะชกแพ้เป็นส่วนใหญ่ จนกระทั่ง 31 พฤษภาคม พ.ศ. 2545 ปาฮายาไฮจึงได้ชิงแชมป์ PABA รุ่นฟลายเวท แต่ปรากฏว่าเป็นฝ่ายแพ้คะแนน อาร์เชีย วิลลามอร์ ไปไม่ได้แชมป์ ปาฮายาไฮมาประสบความสำเร็จ ได้ครองแชมป์ฟิลิปปินส์รุ่นฟลายเวทเมื่อ 28 สิงหาคม พ.ศ. 2547 เมื่อเป็นฝ่ายชนะคะแนน จูน อีราแฮม แต่ก็เสียตำแหน่งไปในการชกป้องกันตำแหน่งครั้งแรกเมื่อ 3 มกราคม พ.ศ. 2548 โดยเป็นฝ่ายแพ้น็อค เฟเดอริโอ คาตูไบ ยก 10 จากนั้น ปาฮายาไฮยังคงชกมวยต่อเนื่องมา จนได้ชิงแชมป์ PABA รุ่นฟลายเวท เมื่อ 17 มกราคม พ.ศ. 2549 แพ้คะแนน เด่นเก้าแสน เก้าวิชิต หลังจากนั้นก็แขวนนวมไป
อัล ทาราโซน่า

อัล ทาราโซน่า (Al Tarazona) นักมวยสากลชาวฟิลิปปินส์ เกิดเมื่อ 5 กุมภาพันธ์ พ.ศ. 2512 ที่เมือง Tagum City จังหวัด Davao del Norte ประเทศฟิลิปปินส์ สถิติการชก 73 ครั้ง ชนะ 32 (น็อค 7) เสมอ 8 แพ้ 33 
ประวัติ.
อัล ทาราโซน่าขึ้นชกมวยสากลอาชีพครั้งแรกเมื่อ 10 กันยายน พ.ศ. 2531 เสมอกับ เจสซี มัลโด ก่อนที่ทาราโซน่าจะชกกับมัลโดอีกครั้งและเป็นฝ่ายชนะคะแนนได้สำเร็จ จากนั้น ทาราโซน่าได้ขึ้นชกในฟิลิปปินส์ตลอด แพ้บ้าง ชนะบ้าง โดยเคยเสมอกับรูดี้ อีดาโน่เมื่อ พ.ศ. 2534 ต่อมา ใน พ.ศ. 2535 ทาราโซน่ามาชกในไทยครั้งแรก เมื่อ 21 มิถุนายน ซึ่งเป็นฝ่ายแพ้คะแนนชนะ ป.เปาอินทร์ จากนั้น ทาราโซน่ากลับไปชกชนะที่ฟิลิปปินส์อีกครั้ง ก็ได้ชิงแชมป์เงารุ่นมินิฟลายเวท IBF เมื่อ 6 กันยายน พ.ศ. 2535 ซึ่งทาราโซน่าเป็นฝ่ายแพ้น็อค รัตนพล ส.วรพิน ยก 5 ไม่ได้แชมป์ จากนั้น ทาราโซน่าได้ไปชิงแชมป์ OPBF รุ่นมินิมัมเวทที่เกาหลีใต้เมื่อ 8 เมษายน พ.ศ. 2536 ทาราโซนาเป็นฝ่ายแพ้คะแนน คิม จินโฮ ไป
ทาราโซน่ายังขึ้นชกชนะที่ฟิลิปปินส์เป็นส่วนใหญ่ และได้มาชกนอกรอบในไทยอีกเมื่อ พ.ศ. 2538 ซึ่งเป็นฝ่ายแพ้คะแนน สมาน ส.จาตุรงค์ และแพ้น็อค พงษ์ศักดิ์เล็ก ศิษย์คนองศักดิ์ ยก 8 จากนั้น กลับไปชกที่ฟิลิปปินส์ชนะนิค เซียนทอยและรามิล จิเวโร แล้วมาชกนอกรอบในไทยในช่วง พ.ศ. 2538 – 2539 แพ้น็อค ศรพิชัย พิษณุราชันย์ ยก 2 แพ้น็อค สงคราม ป.เปาอินทร์ ยก 1 และแพ้คะแนนพยัคฆ์ นครหลวงโปรโมชั่น จากนั้นได้ชิงแชมป์ PABA รุ่นมินิมัมเวทเมื่อ 6 มีนาคม พ.ศ. 2540 ก็เป็นฝ่ายแพ้น็อค ขวัญใจ สามเคแบตเตอรี ยก 6 ไม่ได้แชมป์
หลังจากนั้นในช่วง พ.ศ. 2540 – 2542 ทาราโซน่ายังมาชกนอกรอบในไทยหลายครั้ง แพ้วันดี สิงห์วังชา ห้าดาว ซีพียิม ฤทธิชัย เกียรติประภัสร์ และยังได้ไปชกนอกรอบที่ญี่ปุ่นและเกาหลีใต้ แต่ไม่ได้ชิงแชมป์อีก ทาราโซน่ามีโอกาสได้ชิงแชมป์ฟิลิปปินส์เมื่อ 2 ธันวาคม พ.ศ. 2543 ซึ่งเป็นช่วงปลายของการชกมวย และเขาก็แพ้น็อค โรเดล มายอลแค่ยกแรก ทาราโซน่าขึ้นชกแพ้รวดอีกสองครั้ง หลังจากชกแพ้คะแนน โจวี โอราเซียนเมื่อ 15 มกราคม พ.ศ. 2545 ทาราโซน่าหยุดชกไปถึง 3 ปี กลับมาชกอีกครั้งเมื่อ 29 มกราคม พ.ศ. 2548 แพ้น็อค ฉัตรชัย อีลิทยิม ยก 2 จากนั้นก็ไม่ได้ขึ้นชกมวยอีกเลย
สัตบุรุษ

สัตบุรุษ (อ่านว่า สัด-บุ-หรุด) แปลว่า "คนดี คนสงบ คนที่พร้อมมูลด้วยธรรม"
สัตบุรุษ หมายถึงคนที่มีคุณธรรม คนที่เป็นสัมมาทิฐิ คนที่ประพฤติธรรมเป็นปกติ
สัตบุรุษ ในทางปฏิบัติคือคนที่ประกอบด้วยสัปปุริสธรรม 7 ประการ ประกอบด้วย
ผล พระประแดง

ผล พระประแดง มีชื่อจริงว่า ผล พูนเสริม เป็นชาวจังหวัดลพบุรี เกิดเมื่อ พ.ศ. 2456 ไม่ปรากฏชื่อบิดามารดา เป็นนักมวยสากลรุ่นแรก ๆ ของประเทศไทย มีชื่อเสียงมากในสมัยนั้นจนได้ฉายา "อาจารย์ผล" หรือ "กระทิงเปลี่ยว"
ยอดมวยสองแบบ.
ผลมีพี่ชายคนหนึ่งชื่อพร ซึ่งรักในการเป็นนักมวยเช่นกัน ทั้งคู่พากันไปฝึกมวยกับครูไสว เปลี่ยนจ้อยแห่งคณะพญาไท ผลขึ้นชกมวยไทยครั้งแรกในแบบคาดเชือกเมื่อ พ.ศ. 2472 ที่เวทีมวยสวนสนุก และชกเรื่อยมาจนได้แชมป์มวยรอบรุ่น "5 สมิง" โดยปราบนักมวยดังในยุคนั้น เช่น จำเนียร ราชวัฏ, ชั้ว แก้วคชสาร, สุวรรณ เวชสิทธิ์ แม้แต่มวยรุ่นน้องอย่าง จำเริญ ทรงกิตรัตน์ก็ไม่กล้าสู้
ต่อมาเมื่อมวยสากลหรือมวยฝรั่งเป็นที่นิยม ผลไปฝึกมวยสากลเพิ่มเติมที่ค่ายของหลวงพิพัฒน์พลกาย เขาชกมวยสากล ปราบทั้งนักมวยชาวไทยและชาวต่างชาติจนหาคู่ชกไม่ได้ โดยที่เขาขึ้นชกตั้งแต่รุ่นแบนตัมเวทจนถึงเวลเตอร์เวท เมื่อหาคู่ชกยาก สมาน ดิลกวิลาศ จึงชวนผลไปชกมวยสากลที่ปีนังและทวิช จาติกวณิชย์ก็ชวนผลไปชกที่สิงคโปร์ด้วย แต่เกิดสงครามเสียก่อน ผลถูกกักตัวอยู่ที่สิงคโปร์ จนญี่ปุ่นยาตราทัพเข้าสิงคโปร์ ผลจึงได้กลับเมืองไทยและหยุดชกมวยไประยะหนึ่ง
รองแชมป์โลกคนแรก.
เมื่อสงครามสงบ ผลกลับมาชกมวยอีก ช่วงพ.ศ. 2487 - 2493 เป็นช่วงที่รุ่งโรจน์ที่สุด เมื่อเขาชกชนะคะแนน เดวิด กุยกองยัง (สหรัฐ) ได้เป็นรองแชมป์โลกรุ่นแบนตั้มเวทของ"เดอะริง" และ NBA ซึ่งเป็นรองแชมป์โลกคนแรกของไทย แต่ถูกปลดจากอันดับเมื่อชกแพ้คะแนน ลาร์รี่ บาร์ตาน ช่วง พ.ศ. 2494 - 2498 ผลเริ่มโรยรา ชกแพ้หลายครั้งติดต่อกัน ทั้ง อุสมาน ศรแดง, พรหมมินทร์ นวรัตน์, ดำรงค์เดช สมานฉันท์ เขาจึงตัดสินใจแขวนนวมโดยชกทั้งมวยไทยและมวยสากลร่วม 500 ครั้ง โดยไม่เคยแพ้น็อค 
นอกจากนี้แล้ว ผล พระประแดง ยังเป็นเทรนเนอร์ให้กับนักมวยรุ่นน้องทั้งแบบมวยไทยและมวยสากล ในขณะที่เจ้าตัวก็ยังชกมวยอยู่ด้วย โดยนักมวยที่ผลเป็นเทรนเนอร์ให้นั้นจะลงท้ายชื่อด้วยคำว่า "ศิษย์ผล" เช่น ชาย ศิษย์ผล เป็นต้น
ชาย ศิษย์ผล

ชาย ศิษย์ผล สถิตการชก 16 ครั้ง ชนะ 10 (น็อค 7) แพ้ 6
ประวัติ.
ชายเป็นศิษย์ของ ผล พระประแดง สถิติการชกมวยสากลครั้งแรกของชายที่บันทึกไว้ใน Boxrec.com คือ ชกแพ้คะแนนเดวิด กุยกองยัง ที่กรุงเทพ เมื่อ 21 พฤศจิกายน พ.ศ. 2491 หลังจากนั้น ชายเดินทางไปชกที่สิงคโปร์เมื่อ พ.ศ. 2492 ชนะน็อค บอย การิม ยก 2 และไปชกที่ออสเตรเลียใน พ.ศ. 2493 ถึง 7 ครั้ง ชนะ 4 ครั้ง แพ้ 3 ครั้ง โดยที่ชกชนะนั้น ชนะน็อค โรด ปาร์ซัน ยก 8 จากนั้น ชนะน็อค มิกกี้ ฮิลล์ ยก 11 ชนะน็อคปาร์ซันอีกในยกที่ 9 และชนะน็อค อัลฟี เวบสเตอร์ ยก 7 จากนั้น ชายไปชกชนะน็อคเบบี้ แจ๊คสัน ยก 6 ที่สิงคโปร์ ต่อมา เมื่อ 2 ธันวาคม พ.ศ. 2493 ชายได้ชิงแชมป์ภาคตะวันออกไกลรุ่นฟลายเวทโดยเดินทางไปชกพร้อมกับผล พระประแดง โดยชายขึ้นชกก่อน แต่เป็นฝ่ายแพ้คะแนนแทนนี่ แคมโปไป ทำให้ชายเป็น นักมวยสากลชาวไทยคนแรกที่ได้ชิงแชมป์ระดับนานาชาติ ชายชกแก้มือกับแทมโปอีกครั้งที่กรุงเทพฯ เมื่อ 14 ตุลาคม พ.ศ. 2494 แต่ก็เป็นฝ่ายแพ้คะแนนแคมโปไปอีก
ชายหยุดชกมวยไประยะหนึ่ง กลับมาชกอีกครั้งเมื่อ 10 กรกฎาคม พ.ศ. 2496 ที่สิงคโปร์ เป็นฝ่ายชนะแตก ซอนนี่ เชีย ยก 9 โดยเชียถูกชกจนเกิดแผลแตกที่น่ากลัวบนเปลือกตาขวา ชายขึ้นชกที่กรุงเทพฯ ชนะคะแนน จิมมี่ เปียร์เซ่ ในอีกสามเดือนต่อมา จากนั้นเดินทางไปสิงคโปร์ให้เชียแก้มือด้วยอีกครั้ง เมื่อเดือนเมษายน พ.ศ. 2497 ซึ่งชายเป็นฝ่ายชนะคะแนนไป ชายกลับมาชกที่กรุงเทพฯอีกพียงครั้งเดียว เมื่อ 2 พฤษภาคม พ.ศ. 2497 ชนะคะแนน เควิน เจมส์ จากนั้นก็ไม่ได้ขึ้นชกมวยอีกเลย
หิริ

หิริ (อ่านว่า [หิ-หฺริ]) แปลว่า "ความละอายแก่ใจ ความละอายต่อบาป" หมายถึงความละอายใจตัวเองต่อการทำความชั่วความผิด ต่อการประพฤติทุจริตทั้งหลายและความละอายใจตัวเองที่จะละเว้นไม่ทำความดีซึ่งควรจะทำให้เกิดมีในตน เช่นบิดามารดามีความละอายใจที่จะไม่ดูแลบุตรของตน เช่นนี้เรียกว่ามีหิริ
หิริ เกิดขึ้นได้ด้วยการคิดถึงการศึกษา ฐานะ ยศศักดิ์ ชาติตระกูลของตน คิดถึงความเสียกายที่จะเกิดขึ้น รวมกับความแกล้วกล้าของจิตใจที่จะไม่ทำชั่วเช่นนั้น
หิริ เป็นธรรมรักษาคุ้มครองโลก ทำให้โลกเกิดสันติ ทำให้คนเราอยู่กันอย่างสงบสุข เพราะคนที่มีหิริจะเกลียดความชั่ว และละอายที่จะทำความชั่วทั้งต่อหน้าและลับหลัง ทำให้ไม่ก่อความเดือดร้อนให้แก่โลกและสรรพสัตว์ทั้งปวง
โอตตัปปะ

โอตตัปปะ (อ่านว่า โอดตับปะ) แปลว่า "ความเกรงกลัว" หมายถึงความสะดุ้งกลัวต่อผลของความชั่ว ต่อผลของความทุจริตที่ทำไว้
โอตตัปปะ เป็นอาการของจิตที่หวั่นไหวเมื่อจะทำความชั่ว เพราะกลัวความผิดที่จะตามให้ผลในภายหลัง เกิดขึ้นได้เพราะคิดถึงโทษหรือความทุกข์ที่จะเกิดขึ้นจากการทำชั่ว จากการประพฤติทุจริตของตน เช่น ตัวเองเองต้องเดือดร้อน เกิดความเสียหาย เสียทรัพย์สินเงินทอง เสียอิสรภาพ หรือถูกคนอื่นตำหนิติเตียน ถูกสังคมรังเกียจ เป็นต้น
โอตตัปปะ เป็นธรรมคุ้มครองโลกคู่กับหิริ เพราะคนที่มีโอตตัปปะย่อมกลัวที่จะทำความผิด ทำให้งดเว้นจากการประพฤติต่าง ๆ ได้ อันเป็นเหตุให้เกิดความร่มเย็นเป็นสุข เกิดสันติภาพขึ้น
ชุดตัวอักษรแอราเมอิก

ชุดตัวอักษรแอราเมอิก  พัฒนาขึ้นในช่วง 1,000–900 ปีก่อนคริสต์ศักราช โดยเข้ามาแทนที่อักษรรูปลิ่มของอัสซีเรียซึ่งเป็นระบบการเขียนหลักของจักรวรรดิอัสซีเรีย อักษรชุดนี้เป็นต้นกำเนิดของอักษรตระกูลเซมิติกอื่น ๆ และอาจเป็นต้นกำเนิดของอักษรขโรษฐีที่ใช้ในแถบเอเชียกลางแถบแคว้นคันธาระและพื้นที่ใกล้เคียง ในช่วง 600 ปีก่อนคริสต์ศักราช ชุดตัวอักษรแอราเมอิกยุคแรกเริ่มถูกแทนที่ด้วยชุดตัวอักษรฮีบรูทรงเหลี่ยม ที่รู้จักต่อมาในชื่อชุดตัวอักษรแอราเมอิก
ลักษณะ.
เป็นอักษรไร้สระ ไม่มีเครื่องหมายการออกเสียง เขียนจากซ้ายไปขวา แนวนอน
ตัวอักษร.
ในการเขียนอักษรแอราเมอิก เวา และ ย้อด สามารถเป็นได้ทั้งพยัญชนะและสระ โดยทั่วไปแล้วตัวอักษรสองตัวนี้ เป็นได้เฉพาะพยัญชนะ ว และ ย ตามลำดับ แต่ในภายหลัง ตัวอักษรทั้งสองตัวนี้ สามารถใช้เป็นสระเสียงยาว "-ู(อู)" และ "-ี (อี)" (บ่อยครั้งสามารถแทนสระ "โ-" และ "เ-" ได้ด้วย)
อาเลป ก็สามารถเป็นได้ทั้งพยัญชนะและสระเช่นกัน เดิมทีเป็นพยัญชนะ อ ในภาษาไทย ในภายหลังสามารถใช้นำหน้าตัวอักษรที่แทนสระเสียงยาว และสามารถใช้แทนสระ "-า" หรือ "เ-" โดยชาวยิว อิทธิพลของภาษาฮีบรูทำให้ใช้แทนที่ตัว เฮ ที่ท้ายคำ
พาหุสัจจะ

พาหุสัจจะ (จาก พหุสฺสุต + -ณฺย ปัจจัยในภาวตัทธิต) แปลว่า "ความเป็นผู้ได้สดับตรับฟังมาก" หมายถึงการได้ศึกษาเล่าเรียนมาก การมีความรู้ประสบการณ์มาก เรียกบุคคลผู้มีภาวะอย่างนั้นว่าพหูสูต คือผู้ได้ศึกษาเล่าเรียนมากมาก ผู้มีความรู้มาก ผู้คงแก่เรียน นักปราชญ์ หนังสือบางฉบับเรียกว่า "หัวใจนักปราชญ์"
พาหุสัจจะ เกิดจากการศึกษา และการศึกษาที่ดีเกิดจากการศึกษา 4 แบบ คือ ศึกษาด้วยการฟัง ด้วยการคิด ด้วยการสอบถาม และด้วยการจดจำบันทึก
มีคาถาบทหนึ่งที่ถือว่าเป็น หัวใจนักปราชญ์ คือ "สุ จิ ปุ ลิ วินิมุตโต กถํ โส ปณฺฑิโต ภเว" แปลว่า "ผู้ปราศจาก สุ จิ ปุ ลิ จะเป็นบัณฑิตได้อย่างไร"
 สุ ย่อมาจาก สุต (จาก สุ ธาตุ) แปลว่า ฟัง, ได้ยิน
 จิ ย่อมาจาก จินฺต (จาก จินฺตฺ ธาตุ) แปลว่า คิด
 ปุ ย่อมาจาก ปุจฺฉา (จาก ปุจฺฉฺ ธาตุ) แปลว่า ถาม
 ลิ ย่อมาจาก ลิขิต (จาก ลิขฺ ธาตุ) แปลว่า จด, เขียน
วิริยะ

วิริยะ  แปลว่า ความเพียร ความพยายาม ความกล้าที่จะลงมือทำ ภาวะของผู้กล้า เป็นแนวทางให้ดำเนินไปสู่ความสำเร็จตามประสงค์ หมายถึง การลงมือปฏิบัติลงมือทำงานที่ตนชอบที่ตนรัก ทำด้วยความพากเพียรพยายาม ทำด้วยความสนุก กล้าหาญ กล้าเผชิญกับความทุกข์ยาก ปัญหาและอุปสรรคที่จะเกิดขึ้น หากมีอุปสรรคข้อขัดข้องใด ๆ ก็เพียรกำจัดปัดเป่าไปให้หมดสิ้นไป โดยไม่ย่อท้อ ไม่สิ้นหวัง เดินหน้าเรื่อยไปจนกว่าจะบรรลุเป้าหมายคือ ความสำเร็จ
"วิริยะ" เป็นเหตุให้กล้าลงมือทำงานและกล้าเผชิญปัญหาอุปสรรคต่าง ๆ ขณะทำงาน ตรงกันข้าม หากขาดความเพียรพยายามเสียแล้วก็ไม่สามารถบรรลุเป้าหมายได้ ดังที่พระพุทธเจ้าตรัสไว้ว่า
"คนจะล่วงทุกข์ได้ก็เพราะความเพียร"
วิริยารัมภะ หมายถึง การปรารภความเพียร คือ ลงมือทำความเพียรอย่างเข้มแข็งเด็ดเดี่ยว
วิริยารัมภกถา เป็น ถ้อยคำที่ชักนำให้ปรารภความเพียร (ข้อ 5 ในกถาวัตถุ 10)
วิริยะในหลักธรรมทางพระพุทธศาสนา.
วิริยะรวมอยู่ในหลักธรรมทางพระพุทธศาสนาหลายหมวด เช่น
วิริยเจตสิก.
ในทางอภิธรรม มีการกล่าวถึงวิริยะ ในลักษณะของเจตสิก (คือ ธรรมชาติที่อาศัยจิตเกิด ธรรมชาติที่ประกอบกับจิตเป็นนิตย์)
วิริยเจตสิก เป็นธรรมชาติที่อดทนต่อสู้กับความยากลำบาก ที่เกี่ยวกับการงานต่าง ๆ ทั้งฝ่ายดีและไม่ดี 
จิตและเจตสิกที่เกิดพร้อมกับวิริยเจตสิกนี้ ย่อมมีอุตสาหะ พากเพียร ไม่ท้อถอย เพราะอำนาจของวิริยะนั่นเอง ที่ช่วยอุดหนุนไว้ ส่วนการที่วิริยะจะเกิดขึ้นได้นั้น ย่อมเกิดขึ้นได้ เพราะอาศัยเหตุ ที่มี
สติ

สติ หมายถึง อาการที่จิตนึกถึงสิ่งที่จะทำจะพูดได้ นึกถึงสิ่งที่ทำคำที่พูดไว้แล้วได้ เป็นอาการที่จิตไม่หลงลืม ระงับยับยั้งใจได้ ไม่ให้เลินเล่อพลั้งเผลอ ป้องกันความเสียหายเบื้องต้นยับยั้งชั่งใจไม่บุ่มบ่าม เรียกอีกอย่างหนึ่งว่า ความไม่ประมาท ความระลึกได้ ความนึกขึ้นได้ ความไม่เผลอ การฉุกคิดขึ้นได้ หรือการคุมจิตไว้ในกิจ
ความหมายในศาสนาพุทธ.
สติ เป็นธรรมมีอุปการะมาก คือทำให้ตื่นตัวอยู่เสมอ เป็นเจตสิกชนิดหนึ่ง และยังมีอีกหลายความหมาย เช่น กำหนดรู้ ตระหนักรู้ ระลึกรู้ สัมผัสรู้ รู้สึกตัว และอื่น ๆ ที่ใช้ในความหมายการทำความกำหนดรู้สึกตัวในปัจจุบันต่อผัสสะใด ๆ
สัมมาสติ.
สัมมาสติ เป็นคุณธรรมที่อาศัยปัจจัยในการเกิด ทำให้เกิดขึ้นด้วยการฝึกฝนรวบรวมจิตใจให้นิ่งด้วยวิธีต่างๆ เช่น การเจริญวิปัสสนา การฝึกตามมหาสติปัฏฐานสูตร การทำสมาธิ หรือการสวดมนต์ ภาวนา การกระทำเหล่านี้คือให้มีความรู้สึกตัวผ่านอายตนะทั้ง 6
ภาษาแอราเมอิก

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาแอราเมอิก  เป็นภาษาตระกูลเซมิติกที่มีความเป็นมายาวนานกว่า 3,000 ปีเป็นภาษากลางของบริเวณตะวันออกใกล้ในช่วง 157 ปีก่อนพุทธศักราชถึง พ.ศ. 1243 ก่อนจะถูกแทนที่ด้วยภาษาอาหรับ ภาษาแอราเมอิกโบราณเป็นภาษาหลักของจักรวรรดิเปอร์เซีย บาบิโลเนีย และอัสซีเรีย แพร่กระจายไปจนถึงกรีซและอินเดีย หลังจากพระเจ้าอเล็กซานเดอร์มหาราชทำลายจักรวรรดิเปอร์เซีย ภาษาแอราเมอิกกลายเป็นภาษาทางการของรัฐสำคัญ ๆ ในสมัยนั้น เมื่อมีการใช้พูดแพร่หลายจึงเกิดความแตกต่างเป็นสำเนียงตะวันตกและตะวันออก เป็นภาษาเริ่มต้นของหนังสือเกี่ยวกับคัมภีร์ไบเบิลของดาเนียลและเอซรา และเป็นภาษาหลักในทัลมุด เชื่อกันว่าภาษาแอราเมอิกเป็นภาษาแม่ของพระเยซู ภาษาแอราเมอิกใหม่ยังคงใช้พูดเป็นภาษาแม่ โดยเฉพาะในหมู่ชาวอัสซีเรีย 
ภาษาแอราเมอิกเป็นภาษาสำคัญภาษาหนึ่งของชาวยิว ปรากฏในม้วนหนังสือแห่งทะเลสาบเดดซี ยังคงใช้ในพิธีสวดของชุมชนชาวคริสต์ในซีเรีย เลบานอน และอิรัก ยังคงใช้พูดโดยคนกลุ่มเล็ก ๆ ในอิหร่าน อาร์มีเนีย จอร์เจีย ซีเรีย และอิรัก โดยทั่วไปปัจจุบันเขียนด้วยอักษรซีเรียค แต่สามารถเขียนด้วยอักษรละติน อักษรฮีบรู และอักษรซีริลลิกได้
สำเนียง.
ภาษาแอราเมอิกอยู่ในตระกูลแอฟโฟร-เอเชียติก สาขาเซมิติก สาขาย่อยเซมิติกตะวันออกเฉียงเหนือ อยู่ในสาขาเดียวกับภาษาคานาอันไนต์และภาษาฮีบรู แต่ละสำเนียงของภาษาแอราเมอิกมีการออกเสียงต่างกันออกไป มีหน่วยพื้นฐานของเสียงต่างกันถึง 25 - 40 หน่วยเสียง โดยสำเนียงเก่าจะมีเสียงมากกว่าสำเนียงใหม่ ตัวอย่างเช่น การออกเสียงภาษาแอราเมอิกของชาวยิวจะไม่มีลำดับของพยัญชนะที่เน้นเสียง สำเนียงต่าง ๆ มักเกิดจากจากการยืมคำและอิทธิพลของภาษาข้างเคียงเช่น ภาษาอาหรับ ภาษาเคิร์ด ภาษาอาเซอรีและภาษาตุรกี
ไวยากรณ์.
รากศัพท์ในภาษาแอราเมอิกเป็นเช่นเดียวกับภาษากลุ่มเซมิติกทั่วไปคือเป็นรากศัพท์พยัญชนะสามตัว ซึ่งสื่อความหมายอย่างกว้าง เช่น k-t-b หมายถึงการเขียน เมื่อเพิ่มเสียงสระเข้าไประหว่างพยัญชนะจะได้ความหมายที่เปลี่ยนไป เช่น 
คำนามแบ่งเป็นสองเพศคือบุรุษลึงค์และสตรีลึงค์ มีรูปเอกพจน์และพหูพจน์ รวมทั้งรูปทวิพจน์สำหรับนามที่ต้องอยู่เป็นคู่ ปัจจุบันนามทวิพจน์ค่อยๆหายไปจากภาษาแอราเมอิกสมัยใหม่ คำนามและคำคุณศัพท์มีสามสถานะ ซึ่งใกล้เคียงกับการกในภาษาอื่น สถานะสัมบูรณ์ เป็นรูปแบบพื้นฐานของคำนาม (เช่น, kṯâḇâ, 'ลายมือเขียน') สถานะโครงสร้างเป็นรุปแบบที่ใช้กับวลีแสดงความเป็นเจ้าของ (เช่น, kṯāḇaṯ malkṯâ, ลายมือของพระราชินี) สถานะเน้นใช้เหมือนกับคำนำหน้านามในภาษาอังกฤษ (เช่น, kṯāḇtâ, ลายมือเขียน (เน้น)) ภาษาแอราเมอิกไม่มีคำนำหน้านาม 
คำกริยาในภาษาแอราเมอิก เมื่อมีการเปลี่ยนรูปรากศัพท์จะทำให้หน้าที่ของคำเปลี่ยนไป เช่น รูปถูกกระทำ (eṯkṯeḇ, มันถูกเขียน), การเน้นหนัก (katteḇ, เขาสั่งให้เขียน'ความหมายกว้างขึ้น (aḵteḇ, เขาประพันธ์) หรือการรวมกันระหว่างหน้าที่ดังกล่าว มีสองกาลคือ กาลสมบูรณ์และกาลไม่สมบูรณ์ การเรียงประโยคโดยมากเป็นแบบกริยา-ประธาน-กรรม ภาษาแอราเมอิกในเปอร์เซียเรียงประโยคแบบ ประธาน-กรรม-กริยา แบบเดียวกับภาษาอัคคาเดีย ซึ่งเป็นอิทธพลมาจากภาษาเปอร์เซีย
ภาวนา

ภาวนา (บาลี; สันสกฤต: भावना, "bhāvanā") มีความหมายตรงตัวว่า "การพัฒนา", "การฝึกฝน" หรือ "การลงมือกระทำจริง"(ปฏิปัตติ "Patipatti") ในความหมายของการ "ทำให้มี ทำให้เป็น ทำให้เกิดขึ้น" ซึ่งก็หมายถึงความชำนาญในทักษะใด ๆ นั่นเอง เป็นแนวคิดสำคัญในศาสนาพุทธ คำว่า "ภาวนา" โดยทั่วไปปรากฏเป็นคำสันธานเชื่อมกับคำอื่นให้เป็นวลีรวม เช่น "จิตตภาวนา" หรือ "เมตตาภาวนา" ถ้าเป็นคำเดี่ยว "ภาวนา" หมายถึงการทำสมาธิ และ 'การฝึกฝนทางจิตวิญญาณ' โดยทั่วไป
ศาสนาฮินดู.
ในวรรณกรรมฮินดู ภาวนาเป็นแนวคิดที่มักเชื่อมโยงกับเทพเจ้า เช่น พระกฤษณะในภควัทคีตา:
<templatestyles src="Template:Blockquote/styles.css" />O Puruṣottama, Supreme Person! O Bhūta-bhāvana, creator of beings! O Bhūteśa, father of all created beings! O Deva-deva, God of gods! O Jagat-pati, Master of the universe! You alone know Yourself by Your own potency.
ศาสนาพุทธ.
ในพระไตรปิฎกภาษาบาลี "ภาวนา" หมายถึง การพัฒนาตนเองให้ดีขึ้นทุกด้าน การลงมือปฏิบัติจริง แบ่งออกเป็น 4 อย่าง ดังนี้:
นอกจากนี้ ในพระไตรปิฎกการพัฒนาด้าน "สมถ-วิปัสสนา" ได้รับการยกย่อง ทำให้อาจารย์เถรวาทสอนด้วยคำประสมนี้:
* สมถภาวนา หมายถึง การอบรมจิตใจให้สงบ
* วิปัสสนาภาวนา หมายถึง การอบรมปัญญาให้เกิด
ภาวนาเป็นบุญอย่างหนึ่ง เรียกว่า ภาวนามัย คือ บุญที่เกิดจากการภาวนา
อักษรดิเวส อกุรุ

อักษรดิเวส อกุรุ หรือ อักษรดิเวหิ อกุรุ เคยใช้เขียนภาษามัลดีฟส์ในประเทศมัลดีฟส์ คาดว่าพัฒนามาจากอักษรครันถะในราวคริสต์ศตวรรษที่ 12 ใช้เขียนจารึกบนหลุมฝังศพหรือเอกสารทางประวัติศาสตร์ จนกระทั่งคริสต์ศตวรรษที่ 16-18 จึงเปลี่ยนมาใช้อักษรทานะ แต่เกาะทางใต้ของมัลดีฟส์ยังใช้อักษรนี้ต่อมาจนถึงต้นคริสต์ศตวรรษที่ 20 ปัจจุบันใช้ในวงการวิชาการเท่านั้น
ลักษณะ.
เป็นอักษรสระประกอบ (abugida) มีเครื่องหมายการออกเสียง เขียนจากซ้ายไปขวา แนวนอน
นโยบายสาธารณะ

นโยบายสาธารณะ  หมายถึง แนวทางกิจกรรม การกระทำ หรือการเลือกตัดสินใจของภาครัฐ ซึ่งได้ทำการตัดสินใจและกำหนดไว้ล่วงหน้า เพื่อชี้นำให้มีกิจกรรมหรือการกระทำต่าง ๆ เกิดขึ้น เพื่อให้บรรลุเป้าหมายที่ได้กำหนดไว้ โดยมีการวางแผน การจัดทำโครงการ มีวิธีการบริหารหรือกระบวนการดำเนินงาน ให้บรรลุวัตถุประสงค์ในเรื่องใดเรื่องหนึ่งด้วยวิธีปฏิบัติงานที่ถูกต้อง เหมาะสม สอดคล้องกับสภาพความเป็นจริง และความต้องการของประชาชนผู้รับบริการสาธารณะในแต่ละเรื่อง
นิยาม 
1. สิ่งใดก็ตามที่รัฐบาลเลือกจะกระทำหรือไม่กระทำ
2. กิจกรรมต่าง ๆ ที่รัฐบาลหรือองค์กรของรัฐจัดทำขึ้น เช่น การจัดการบริการสาธารณะ (public services), การจัดทำสินค้าสาธารณะ (public goods), การออกกฎหมายและการบังคับใช้กฎหมาย
3. แนวทางปฏิบัติที่กำหนดขึ้นเพื่อตอบสนองต่อปัญหาต่าง ๆ ที่เกิดขึ้น หรือแนวทางที่รัฐบาลกำหนดขึ้นเพื่อแก้ไขปัญหา
4. ความคิดของรัฐที่กำหนดว่าจะทำอะไรหรือไม่ อย่างไร เพียงไร เมื่อไร
5. แนวทางกว้าง ๆ ที่ภาครัฐ (ไม่ว่าจะระดับใด) กำหนดขึ้นเพื่อล่วงหน้า เพื่อเป็นการชี้นำให้เกิดการกระทำต่าง ๆ ตามมา
ลำดับของนโยบายสาธารณะ.
การจำแนกระดับของนโยบายสาธารณะ ตามลำดับชั้นของกฎหมายถูกแยกออกเป็น 4 ประเภท คือ
1. นโยบายสาธารณะในรูปแบบของกฎหมาย
2. นโยบายสาธารณะในรูปแบบของนโยบายของคณะรัฐมนตรีที่แถลงต่อรัฐสภา
3. นโยบายสาธารณะที่เป็นมติคณะรัฐมนตรี
4. นโยบายสาธารณะในรูปแบบของแผนงานหรือโครงการที่เป็นลายลัษณ์อักษรของหน่วยงานต่าง ๆ
บีสตีบอยส์

บีสตีบอยส์  วงดนตรีฮิปฮอปจากนิวยอร์ก ฟอร์มวงในปี 1981 มีสมาชิกอันประกอบไปด้วย ไมเคิล "ไมค์ ดี" ; ร้องนำ กลอง , อดัม " เอ็มซีเอ" โยช ; ร้องนำ เบส และ อดัม " แอ็ดร็อก" ฮอรอวิทซ์ ; ร้องนำ กีตาร์
เริ่มแรกเป็นวงดนตรีสี่ชิ้นแนวฮาร์ดคอพังก์ นามว่า " The Young Aborigines" , ในปี 1981 โดยมี ไดมอนด์ ; ร้องนำ จอห์น เบอรี่ ; กีตาร์ โยช ; มือเบส และ เคท ชาเลนบาร์ค ; มือกลอง ทางวงเป็นที่รู้จักจากการอยู่ในอัลบั้มเทปรวมรวมเพลงฮาร์ดคอพังก์ในปี 1992 จากสังกัดค่ายเพลง NOIR "New York Trash" ก่อนที่พวกเขาจะเริ่มอัดอีพี , Polly Wog Stew , ในปี 1982 , เบอรี่ลาออกจากวงและถูกแทนที่โดยอดัม ฮอรอวิทซ์ พวกเขาประสบความสำเร็จจากซิงเกิลเปิดตัวของพวกเขา " Cooky Pus" ชาเลนบาร์คออกจากวง หลังจากนั้นวงก็กลายเป็นฮิปฮอปอย่างเต็มตัว บีสตีบอยส์ประสบความสำเร็จจากการปล่อยซิงเกิล และออกทัวร์คอนเสริ์ตกับ มาดอนน่า ในปี 1985 ปีถัดมาได้ปล่อยอัลบั้มสตูดิโอชุดแรกของพวกเขา " Licensed to Ill" และขายไปได้กว่า 26 ล้านอัลบั้มในสหรัฐอเมริกาและ 50 ล้านอัลบั้มทั่วโลก บิลบอร์ด ระบุว่า "เป็นกลุ่มวงดนตรีแร็ฟที่มีรายได้อัลบั้มสูง" โดยเป็นข้อมูลจากนิตรสารบิลบอร์ดเมื่อปี 1991
อัลบั้มของบีสตีบอยส์ยังได้รางวัล Seven Platinum Album ในปี 1986 ถึง 2004 บีสตีบอยส์เป็นหนึ่งในวงฮิปฮอปที่ยังเหลือรอดอยู่ , ในปี 2009 ทางวงได้รีมาสเตอร์อัลบั้ม Paul's Boutique, Check Your Head, Ill Communication และ Hello Nasty ในรูปแบบ Deluxe Editions อัลบั้มชุดที่แปด , Hot Sauce Committee Part Two, วางจำหน่ายเมื่อปี 2011 มีทิศทางการวิจารณ์ไปในทางที่ดี พวกเขาถูกเสนอชื่อเข้า หอเกียรติยศร็อกแอนด์โรล ในเดือนเมษายน 2012 " เป็นวงดนตรีแร็พวงที่สามที่ได้เข้าหอเกียรติยศ" ตั้งแต่วง Run - D.M.C. ในปี 2009 และ Grandmaster Flash and the Furious Five ในปี 2007 เดือนพฤษภาคม ปีเดียวกันนี้ "เอ็มซีเอ" เสียชีวิตจากโรคมะเร็งที่ต่อมน้ำลาย เดือนมิถุนายน 2014 , ไมค์ ดี ออกมายืนยันว่าวงบีสติบอยส์จะไม่เดินหน้าทำวงต่อแล้วจากการเสียชีวิตของอดัม "เอ็มซีเอ" โยช 
ประวัติ.
1981 - 1983 ก่อตั้งและช่วงแรกของวง.
ก่อนที่จะก่อตั้งบีสติบอยส์ , ไมเคิล ไดมอนด์ เป็นสมาชิกวงอย่าง "The Walden" , "Jazz Band" , "BAN" และ "The Young Aborigines" บีสติบอยส์ก่อตั้งขึ้นในกรกฎาคม 1981 เมื่อเจเรมี่ สตาฟานมือกีตาร์ของวง Young Aborigines ออกจากกรุงลอนดอนในช่วงฤดูซัมเมอร์ และสมาชิกที่เหลือ ไมเคิล ไดมอนด์ , จอห์น เบอร์รี่ และ เคท ชาเลนบาร์ค ฟอร์มวงแนวฮาร์ดคอร์พังก์กับอดัม โยชนามว่า "บีสติบอยส์" บีสติบอยส์ยังสนับสนุนวงดนตรีอย่าง "Bad Brains" , เดดเคนเนดีส์ มิสฟิตส์ "Reagan Youth" ในเดือนพฤสจิกายน 1982 บีสติบอยส์อัดอีพี Polly Wog Stew ที่สตูดิโอ 171A Studios
พระราชวังบวรสถานพิมุข

พระราชวังบวรสถานพิมุข หรือ วังหลัง คือ วังของสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ซึ่งทรงเป็นกรมพระราชวังบวรสถานพิมุขในรัชกาลที่ 1 สร้างขึ้นที่ตำบลสวนลิ้นจี่ ตั้งแต่เมื่อครั้งยังดำรงพระยศเป็นสมเด็จเจ้าฟ้ากรมหลวงอนุรักษ์เทเวศร์ ถือว่าเป็นพระราชนิเวศน์เดิมของพระองค์ท่าน พื้นที่ดังกล่าวนี้มีขอบเขตทางทิศเหนือจรดกำแพงเมืองธนบุรีเดิม ทางทิศใต้จรดฉางเกลือ 
วังหลังนี้เป็นกำลังสำคัญที่จะป้องกันพระนครทางทิศตะวันตกฝ่ายเหนือจากการรุกรานของข้าศึก ถัดจากวังหลังลงไปเป็นตำบลสวนมังคุด ซึ่งเป็นบ้านเดิมของสมเด็จพระเจ้าพี่นางเธอ เจ้าฟ้ากรมพระเทพสุดาวดี ต่อไปเป็นบ้านปูนและบ้านขมิ้นตามลำดับ ครั้นกรมพระราชวังหลังทิวงคตแล้ว วังก็ถูกแบ่งออกเป็นตอน ๆ ตอนพระมนเทียรสถานเดิม เจ้าครอกทองอยู่ ที่เรียกกันทั่วไปว่า "เจ้าครอกข้างใน" ประทับอยู่ ทางตอนใต้แบ่งออกเป็น 3 วัง คือ 
ครั้นถึงรัชสมัยพระบาทสมเด็จพระนั่งเกล้าเจ้าอยู่หัว เชื้อสายกรมพระราชวังหลังไม่มีกำลังที่จะดูแลรักษาวัง จึงได้ปล่อยให้ร้างอยู่อย่างนั้น โดยที่รอบ ๆ เป็นที่อยู่ของราชสกุลเสนีวงศ์หรือปาลกะวงศ์ ซึ่งเป็นเชื้อสายของกรมพระราชวังหลังในปัจจุบัน ที่เหลือกลายเป็นที่ดินราษฎรไป
คณะกรรมการสร้างโรงพยาบาลศิริราชได้ขอพระราชทานที่แปลงใต้ คือ วังกรมหมื่นนราเทเวศร์ มาเป็นพื้นที่สำหรับสร้างโรงพยาบาล ต่อมาโรงพยาบาลศิริราชได้ขยายออกไปจนเกือบเต็มวังหลัง โดยได้รับพระราชทานพื้นที่เพิ่มเติมบ้าง เวนคืนด้วยเงินงบประมาณบ้าง ส่วนเขตวังหลังส่วนเหนือซึ่งเป็นที่ของสถานีรถไฟธนบุรี ทางโรงพยาบาลศิริราชเพิ่งได้รับกรรมสิทธิ์เพิ่มเติมอีก 30 ไร่ เมื่อปี พ.ศ. 2547 เพื่อพัฒนาเป็นสถาบันการแพทย์ชั้นเลิศในเอเชียอาคเนย์ คือ โรงพยาบาลศิริราช ปิยมหาราชการุณย์ ซากกำแพงวังหลังส่วนนี้ได้รับการอนุรักษ์ดูแลเป็นอย่างดี โดยมีกระจกควบคุมอุณหภูมิครอบไว้อยู่
ปัจจุบันตำบลวังหลังได้รับการเปลี่ยนชื่อเป็น แขวงศิริราช ส่วนถนนเข้าวังหลังได้รับชื่อว่า ถนนวังหลัง
วีวัลดี

วีวัลดี   เป็นเว็บเบราว์เซอร์ฟรีแวร์ข้ามแพลตฟอร์ม ที่มาพร้อมโปรแกรมอีเมล พัฒนาโดยบริษัทวีวัลดีเทคโนโลจีส์ซึ่งก่อตั้งโดย Tatsuki Tomita และ Jon Stephenson von Tetzchner ซึ่งเป็นผู้ร่วมก่อตั้งและอดีตซีอีโอของโอเปร่าซอฟต์แวร์ วิวัลดีเปิดตัวอย่างเป็นทางการเมื่อวันที่ 6 เมษายน พ.ศ. 2559
ข้อมูลเมื่อเมษายน พ.ศ. 2566 ระบุว่าวีวัลดีมีผู้ใช้มากกว่า 2.4 ล้านคน
ความเป็นมา.
วีวัลดีเริ่มต้นขึ้นจากการเป็นชุมชนเสมือน ที่มาแทนที่ My Opera (ซึ่งโอเปร่าซอฟต์แวร์ได้ปิดตัวไปก่อนหน้านี้ ในเดือนมีนาคม พ.ศ. 2557) Jon Stephenson von Tetzchner รู้สึกแค้นจากการตัดสินใจนี้มาก เนื่องจากเขาเชื่อว่าชุมชนนี้ช่วยพัฒนาโอเปร่า ให้มาถึงจุดจุดนี้ได้ Tetzchner จึงได้เปิดบริการอื่น ๆ มาแทนที่ My Opera ในนามของชุมชนวีวัลดี  ถัดมา ในวันที่ 27 มกราคม พ.ศ. 2558 วีวัลดีเทคโนโลจีส์ได้เปิดตัว เวอร์ชันพรีวิวเชิงเทคนิคแรกของเว็บบราวเซอร์วีวัลดี โดยตั้งชื่อตาม อันโตนีโอ ลูซีโอ วีวัลดี  ผู้เป็นคีตกวีและนักเล่นดับเบิลเบสชื่อดังในสมัยบาโรกจากเวนิส, สาธารณรัฐเวนิส (ปัจจุบันคือเมืองเวนิส ประเทศอิตาลี) Tatsuki Tomita กล่าวว่าวีวัลดีเป็นชื่อที่จำง่ายและเข้าใจตรงกันทั่วโลก
ในกันยายนปี 2564 วีวัลดีได้แทนที่มอซิลลา ไฟร์ฟอกซ์ ในฐานะบราวเซอร์พื้นฐานของแมนจาโรฉบับที่ใช้สิ่งแวดล้อมเดสก์ท็อปซินนามอน
การตอบรับ.
นักรีวิว Scott Gilbertson จาก "Ars Technica" ได้ลองใช้เวอร์ชัน 1.0 ในเดือนเมษายน 2559 และได้รีวิวว่าคุณสมบัติที่เป็นนวัตกรรมใหม่ เช่น การจัดการแท็บ นั้นน่าชมเชย ถึงแม้ว่าอาจจะกลายเป็นเบราว์เซอร์ที่ใช้กันเฉพาะกลุ่มผู้ใช้กลุ่มเล็ก ๆ และจะไม่ได้รับความนิยมอย่างกว้างขวาง ในเดือนตุลาคม 2561 Gilbertson เขียนรีวิวเชิงบวกอย่างมากกับเวอร์ชัน 2.0 และระบุว่าตอนนี้ วีวัลดีได้กลายเป็นเบราว์เซอร์หลักของเขาแล้ว และเขาคงเป็นเรื่องยากที่จะกลับไปใช้เบราว์เซอร์อื่นที่ไม่มีคุณสมบัติที่เป็นเอกลักษณ์ของวีวัลดี
วาซาบิ

วาซาบิ (ชื่อวิทยาศาสตร์: "Eutrema japonicum" หรือ "Wasabia japonica") เป็นพืชในวงศ์ผักกาด (Brassicaceae) ลำต้นหรือเหง้าของวาซาบิเมื่อนำมาขูดหรือบดจะได้เครื่องจิ้มที่มีรสเผ็ดร้อน คล้ายกับรสของมัสตาร์ด (mustard) หรือฮอร์สแรดิช (horseradish) เพราะเป็นพืชในวงศ์เดียวกัน แต่ต่างจากพริกตรงที่พริกจะร้อนที่ลิ้น ส่วนวาซาบิร้อนที่จมูก เครื่องจิ้มดังกล่าวมักใช้รับประทานกับซูชิ
โดยธรรมชาติแล้ว วาซาบิเจริญเติบโตอยู่ตามท้องน้ำในแถบหุบเขาของญี่ปุ่น วาซาบิมีหลายสายพันธุ์ แต่สายพันธุ์ที่นิยมในตลาด คือ "E. japonicum" 'Daruma' กับ 'Mazuma'
การใช้วาซาบิเป็นอาหารนั้น มีบันทึกเก่าแก่ที่สุดย้อนหลังไปได้ถึงคริสต์ศตวรรษที่ 8 ส่วนในประเทศที่ใช้ภาษาอังกฤษนั้น วาซาบิเป็นที่นิยมขึ้นเพราะซูชิ ซึ่งเริ่มในราว ค.ศ. 1980
เนื่องจากไม่สามารถเพาะปลูกวาซาบิได้คราวละมาก ๆ ทำให้วาซาบาหายากและมีราคาแพงมากภายนอกญี่ปุ่น จึงมีการใช้ฮอร์สแรดิชมาทำเครื่องจิ้มแบบวาซาบิแทน เครื่องจิ้มแบบนี้มักเรียกว่า "วาซาบิฝรั่ง" (western wasabi)
การใช้ประโยชน์.
วาซาบิมักขายเป็นต้น (stem) หรือเป็นเหง้า (rhizome) ซึ่งต้องขูดหรือบดให้ละเอียดก่อนใช้ นอกจากนี้ยังขายเป็นผงแห้ง และเป็นหลอดที่พร้อมใช้ได้ทันที
ส่วนของต้นวาซาบิที่ใช้ทำเป็นเครื่องจิ้มนั้น คือ ต้น, เหง้า, หรือเหง้าผสมกับส่วนฐานของต้น
ในญี่ปุ่น เครื่องขูดวาซาบาเรียกว่า "โอโรชิงาเนะ" ทำจากโลหะ หนังกระเบนแห้ง เขี้ยวฉลาม หรือเซรามิก ส่วนในร้านอาหารหรู เครื่องจิ้มจะทำต่อเมื่อลูกค้าสั่ง และจะทำโดยใช้เครื่องขูดขูดลำต้น เมื่อทำเสร็จแล้ว ถ้าไม่ใส่ภาชนะปิดฝา เครื่องจิ้มจะหมดรสชาติภายใน 15 นาที
ใบวาซาบิก็รับประทานสดได้ มีรสอย่างเดียวกับต้นหรือเหง้า แต่มีผลข้างเคียง คือ ทำให้ท้องเสียได้
ฝักวาซาบิจะนำมาอบหรือทอดเป็นของกินก็ได้ บางทีอบหรือทอดแล้วเคลือบผงวาซาบิผสมน้ำตาล เกลือ หรือน้ำมัน กินเป็นขนมก็มี ขนมแบบนี้ญี่ปุ่นเรียก "วาซาบิมาเมะ"
ข้อมูลทางโภชนาการ.
วาซาบินั้นมักบริโภคในปริมาณน้อยมาก คุณค่าทางโภชนาการจึงมีน้อยตามไปด้วย
วาซาบิสดต้นหนึ่ง ๆ มีองค์ประกอบหลักดังนี้ คาร์โบไฮเดรต (23.5%), น้ำ (69.1%), ไขมัน (0.63%), และโปรตีน (4.8%).
เดอะเพนตากอน

เดอะเพนตากอน  คืออาคารที่ทำการกระทรวงกลาโหมสหรัฐ ตั้งอยู่ในเทศมณฑลอาร์ลิงตัน รัฐเวอร์จิเนีย อยู่ฝั่งตรงข้ามแม่น้ำโพโทแมกจากวอชิงตัน ดี.ซี. อาคารแห่งนี้ถูกสร้างขึ้นอย่างเร่งด่วนในช่วงสงครามโลกครั้งที่สอง ในฐานะสัญลักษณ์ของกองทัพสหรัฐ วลี "เพนตากอน" จึงมักถูกใช้เป็นนามนัยถึงกระทรวงกลาโหมและผู้นำกระทรวงด้วย
อาคารได้รับการออกแบบโดยสถาปนิกชาวอเมริกัน จอร์จ เบิร์กสตรอม และก่อสร้างโดยผู้รับเหมา จอห์น แมกเชน วางศิลาฤกษ์เมื่อวันที่ 11 กันยายน ค.ศ. 1941 และเปิดใช้งานอย่างเป็นทางการในวันที่ 15 มกราคม ค.ศ. 1943 พลเอก เบรฮอน โซเมอร์เวลล์ เป็นผู้ผลักดันสำคัญในการได้รับอนุมัติจากรัฐสภาสำหรับโครงการนี้ และพันเอก เลสลี โกรฟส์ มีหน้าที่ดูแลโครงการในนามเหล่าทหารช่างกองทัพบกสหรัฐ ซึ่งเป็นผู้กำกับดูแลโครงการ
เดอะเพนตากอนเป็นอาคารสำนักงานที่ใหญ่เป็นอันดับสองของโลก มีพื้นที่ใช้สอยประมาณ โดย เป็นพื้นที่สำนักงาน อาคารมีห้าด้าน ห้าชั้นเหนือพื้นดิน สองชั้นชั้นใต้ดิน และมีทางเดินเป็นวงแหวนห้าวงต่อหนึ่งชั้น รวมความยาวทางเดินทั้งหมด และมีลานรูปห้าเหลี่ยมขนาดห้าเอเคอร์ (2.0 เฮกตาร์) อยู่ตรงกลาง มีเจ้าหน้าที่ทหารและพลเรือนประมาณ 23,000 คนทำงานอยู่ในเพนตากอน และมีเจ้าหน้าที่สนับสนุนที่ไม่ใช่ฝ่ายกลาโหมอีกประมาณ 3,000 คน
ใน ค.ศ. 2001 เพนตากอนได้รับความเสียหายระหว่างวินาศกรรม 11 กันยายน อัลกออิดะห์ 5 คนจี้เครื่องบินอเมริกันแอร์ไลน์ เที่ยวบินที่ 77 และบังคับให้พุ่งชนด้านตะวันตกของอาคาร ทำให้พวกเขาทั้งหมดเสียชีวิต พร้อมกับอีก 184 ชีวิต รวมถึงผู้โดยสารบนเครื่อง 59 คนและผู้อยู่ในเพนตากอนอีก 125 คน นี่เป็นครั้งแรกนับตั้งแต่การเผาวอชิงตันในช่วงสงคราม ค.ศ. 1812 ที่มีเหตุการณ์สำคัญซึ่งเป็นการโจมตีจากต่างชาติใส่สถานที่ราชการของรัฐบาลกลางในพื้นที่เมืองหลวง หลังการโจมตี ด้านตะวันตกของได้รับการซ่อมแซม พร้อมกับมีการสร้างอนุสรณ์และโบสถ์น้อยในอาคาร ณ จุดที่เครื่องบินพุ่งชน ใน ค.ศ. 2009 มีการเปิดอนุสรณ์สถานกลางแจ้งเพื่อรำลึกถึงผู้เสียชีวิตในวินาศกรรม 11 กันยายนที่เพนตากอน โดยตั้งอยู่ทางทิศตะวันตกเฉียงใต้ของอาคาร
เหตุการณ์วินาศกรรม 9/11.
อาคารเพนตากอนเป็นหนึ่งในสถานที่เกิดเหตุวินาศกรรม 11 กันยายน ค.ศ. 2001 โดยผู้ก่อการร้ายได้จี้เครื่องบินของอเมริกันแอร์ไลน์ เที่ยวบินที่ 77 พุ่งเข้าชนอาคารเพนตากอนด้านตะวันตก เครื่องบินทะลุเข้าไปถึงชั้นที่ 3 ของอาคาร ส่งผลให้มีผู้เสียชีวิตมากกว่า 100 คน โชคดีที่อาคารด้านนั้นกำลังอยู่ในช่วงซ่อมแซมพอดี ทำให้เจ้าหน้าที่บางส่วนไม่ได้ทำงานอยู่ในบริเวณนั้น
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พิกซาร์

พิกซาร์แอนิเมชันสตูดิโอส์  หรือเรียกกันทั่วไปว่า พิกซาร์ เป็นสตูดิโอคอมพิวเตอร์แอนิเมชันอเมริกัน เป็นที่รู้จักจากภาพยนตร์คอมพิวเตอร์แอนิเมชันที่ประสบความสำเร็จทั้งในด้านคำวิจารณ์และในเชิงพาณิชย์ ตั้งอยู่ที่เมือง เอเมอรีวิลล์, รัฐแคลิฟอร์เนีย และเป็นบริษัทในเครือของ วอลต์ดิสนีย์สตูดิโอส์ ที่เป็นเจ้าของโดย บริษัทเดอะวอลต์ดิสนีย์
พิกซาร์เริ่มต้นในปี ค.ศ. 1979 โดยเป็นส่วนหนึ่งของแผนกคอมพิวเตอร์ของลูคัสฟิล์มซึ่งเป็นที่รู้จักในชื่อ กราฟิกกรุป ก่อนจะแยกตัวออกมาก่อตั้งเป็นบริษัทในปี ค.ศ. 1986 ด้วยการระดมทุนจาก สตีฟ จอบส์ ผู้ร่วมก่อตั้งของแอปเปิล ซึ่งกลายเป็นผู้ถือหุ้นรายใหญ่ ดิสนีย์ซื้อพิกซาร์ในปี ค.ศ. 2006 ด้วยมูลค่ามากกว่า 7.4 พันล้านดอลลาร์สหรัฐ โดยแปลงหุ้นของพิกซาร์แต่ละหุ้นเป็น 2.3 หุ้นของหุ้นดิสนีย์ พิกซาร์เป็นที่รู้จักกันอย่างดีจากภาพยนตร์ของสตูดิโอที่ใช้เทคโนโลยี เรนเดอร์แมน เอพีไอสร้างภาพกราฟิกส์ระดับมาตรฐานอุตสาหกรรมของบริษัทเอง ลักโซจูเนียร์ โคมไฟจากภาพยนตร์สั้นชื่อเดียวกันในปี ค.ศ. 1986 เป็นตัวนำโชคของสตูดิโอ
พิกซาร์สร้างภาพยนตร์แอนิเมชันแล้วทั้งหมด 27 เรื่อง โดยเริ่มต้นจาก "ทอย สตอรี่" (1995) ซึ่งเป็นภาพยนตร์คอมพิวเตอร์แอนิเมชันขนาดยาวเรื่องแรก ภาพยนตร์เรื่องล่าสุดคือ "เมืองอลวนธาตุอลเวง" (2023) สตูดิโอยังสร้างภาพยนตร์สั้นอีกหลายเรื่อง ข้อมูลเมื่อ 2023[ [update]] ภาพยนตร์ของสตูดิโอทำเงินมากกว่า 15 พันล้านดอลลาร์สหรัฐ ในบ็อกซ์ออฟฟิศทั่วโลก โดยทำเงินทั่วโลกเฉลี่ยประมาณ 546.9 ล้านดอลลาร์สหรัฐต่อภาพยนตร์ "ทอย สตอรี่ 3" (2010), "ผจญภัยดอรี่ขี้ลืม" (2016), "รวมเหล่ายอดคนพิทักษ์โลก 2" (2018) และ "ทอย สตอรี่ 4" (2019) เป็นหนึ่งในห้าสิบภาพยนตร์ที่ทำเงินสูงสุดตลอดกาล ยิ่งไปกว่านั้นภาพยนตร์สิบห้าเรื่องของพิกซาร์ยังอยู่ในห้าสิบภาพยนตร์แอนิเมชันที่ทำเงินสูงสุดตลอดกาล
สตูดิโอได้รับรางวัลออสการ์ 23 รางวัล, รางวัลลูกโลกทองคำ 10 รางวัลและรางวัลแกรมมี่ 11 รางวัล พร้อมกับรางวัลอื่น ๆ อีกมากมาย ภาพยนตร์หลายเรื่องของพิกซาร์ได้รับการเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยม นับตั้งแต่เปิดตัวรางวัลในปี ค.ศ. 2001 โดยมีสิบเอ็ดเรื่องที่ได้รับรางวัล ได้แก่ "นีโม...ปลาเล็ก หัวใจโต๊...โต" (2003), "รวมเหล่ายอดคนพิทักษ์โลก" (2004), "ระ-ทะ-ทู-อี่ พ่อครัวตัวจี๊ด หัวใจคับโลก" (2007), "วอลล์ - อี หุ่นจิ๋วหัวใจเกินร้อย" (2008), "ปู่ซ่าบ้าพลัง" (2009), "ทอย สตอรี่ 3" (2010), "นักรบสาวหัวใจมหากาฬ" (2012), "มหัศจรรย์อารมณ์อลเวง" (2015), "วันอลวน วิญญาณอลเวง" (2017), "ทอย สตอรี่ 4" (2019) และ "อัศจรรย์วิญญาณอลเวง" (2020) นอกจากนี้ภาพยนตร์ "ปู่ซ่าบ้าพลัง" และ "ทอย สตอรี่ 3" เคยได้รับการเสนอชื่อในรางวัลออสการ์ สาขาภาพยนตร์ยอดเยี่ยม
เมื่อวันที่ 10 กุมภาพันธ์ ค.ศ. 2009 ผู้บริหารของพิกซาร์ จอห์น แลสซีเตอร์, แบรด เบิร์ด, พีต ดอกเตอร์, แอนดรูว์ สแตนตันและลี อุนคริช ได้รับรางวัลรางวัลสิงโตทองคำ สาขารางวัลความสำเร็จในชีวิต ในงานเทศกาลภาพยนตร์เวนิส โดย จอร์จ ลูคัส ผู้ก่อตั้งลูคัสฟิล์ม เป็นผู้มอบรางวัล
ภาพยนตร์.
แฟรนไชส์.
โดยไม่รวมภาคแยกของ"คาร์ส" ซึ่งผลิตโดยดิสนีย์ตูนสตูดิโอส์
ภาพยนตร์ที่ทำรายได้สูงสุด.
<templatestyles src="Column/styles.css"/>
<templatestyles src = "Column/styles.css" />
‡—รวมถึงการออกฉายซ้ำในโรงภาพยนตร์
โนรี จ๊อกกี้ยิม

โนรี จ๊อกกี้ยิม มีชื่อจริงว่า วิสันต์ ทุ่มโมง เกิดเมื่อวันที่ 18 มิถุนายน พ.ศ. 2513 ที่บ้านเลขที่ 50 หมู่ 3 ตำบลน้ำคำใหญ่ อำเภอยโสธร จังหวัดอุบลราชธานี (ปัจจุบันคือ จังหวัดยโสธร) เป็นลูกคนที่ 3 ในบรรดาพี่น้องทั้งหมด 4 คน มีสถิติการชกทั้งหมด 67 ครั้ง ชนะ 46 (น็อค 29) เสมอ 2 แพ้ 19
ประวัติ.
โนรีชื่นชอบการชกมวยมาตั้งแต่ยังเด็ก เข้ามาชกมวยในกรุงเทพฯโดยเข้ามาอยู่ที่ค่ายจ๊อกกี้ยิมของ สมมาตร หงสกุล ที่ย่านถนนพระราม 6 โดยผู้เป็นพ่อนำมาตัวมาฝากไว้ ช่วงแรกขึ้นชกมวยไทยแต่แพ้รวด 3 ครั้ง จึงเปลี่ยนมาชกมวยสากล โดยขึ้นชกครั้งแรกเมื่อ 12 กุมภาพันธ์ พ.ศ. 2528 ชนะคะแนน ชัย เจริญภาส จากนั้น โนรีแสดงฝีมือได้ดี เช่น ผลัดแพ้ชนะกับ ดาวรุ่ง ชูวัฒนะ ชนะคะแนน สมบัติ เอื้อสัมพันธ์ และเคยเป็นคู่ซ้อมให้กับ สามารถ พยัคฆ์อรุณและ เขาทราย แกแล็คซี่ ได้ครองแชมป์เวทีราชดำเนินรุ่นจูเนียร์เฟเธอร์เวท (122 ปอนด์) เมื่อ 14 กุมภาพันธ์ พ.ศ. 2531 ด้วยอายุเพียง 18 ปีเท่านั้น และเริ่มเดินทางไปชกต่างประเทศตั้งแต่ พ.ศ. 2532 
โนรีเริ่มมีชื่อเสียงเมื่อชกชนะคะแนน นาโอโตะ ทาคาอิชิ รองแชมป์โลกชาวญี่ปุ่นอย่างขาดลอยในการชกเป็นมวยประกอบรายการ ไมค์ ไทสัน ป้องกันตำแหน่งแชมป์โลกที่ประเทศญี่ปุ่น เมื่อ 11 กุมภาพันธ์ พ.ศ. 2533 หลังจากนั้นกลับมาชกชนะในเมืองไทยอีก 5 ครั้งรวด โนรีจึงได้รับการสนับสนุนให้ชิงแชมป์โลกรุ่นจูเนียร์เฟเธอร์เวท WBA เมื่อ พ.ศ. 2534 แต่ก็ไม่ประสบความสำเร็จ จากนั้นชีวิตการชกมวยของโนรีก็ตกต่ำลง โนรีได้มาเป็นคู่ซ้อมให้กับ แสน ส.เพลินจิต ที่กำลังจะขึ้นชิงแชมป์โลกในรุ่นฟลายเวท (112 ปอนด์) ด้วยความที่เป็นนักมวยพิกัดที่ใหญ่กว่า โนรีจึงได้ลงนวมซ้อมให้กับแสนจนกระทั่งได้แชมป์โลกในที่สุด และได้ชกประกอบรายการในจัดของทรงชัย รัตนสุบรรณด้วยใน ช่วง พ.ศ. 2537 แต่ก็มีแพ้บ้าง ชนะบ้าง โนรีมีโอกาสได้ชิงแชมป์ OPBF และ PABA ในช่วง พ.ศ. 2538–2539 แต่ไม่สำเร็จ ต่อมาในปี พ.ศ. 2540 อรทัย กาญจนชูศักดิ์ ได้นำโนรีไปสร้างสรรค์ พร้อมกับเปลี่ยนชื่อใหม่เป็น ของดี มีคุณภาพ ได้ครองแชมป์โลกรุ่นจูเนียร์ไลท์เวท (130 ปอนด์) ของ WBF แต่ไม่มีโอกาสขึ้นชกป้องกันตำแหน่งเลย เพราะเจ้าตัวติดยาเสพติดอย่างหนัก และภรรยาและลูกสาวทั้งหมด 3 คนก็ขอแยกทางไป ในช่วงนั้นโนรีมีเงินเก็บเป็นจำนวนมากถึง 10 ล้านบาท แต่ประมาทในชีวิตจึงใช้เงินจนหมด เมื่อเป็นเช่นนี้ ผู้จัดการก็ทอดทิ้ง ในที่สุดโนรีชกนอกรอบแพ้น็อค ชดช้อย ใหม่เมืองคอน ยก 3 จึงถูกปลดจากตำแหน่งเมื่อ พ.ศ. 2543 
โนรีขึ้นชกเป็นมวยสากลประกอบรายการที่เวทีลุมพินีอีกไม่นานก็แขวนนวม โดยขึ้นชกครั้งสุดท้ายเมื่อ 10 พฤศจิกายน พ.ศ. 2543 แพ้น็อค กุหลาบแดง เกียรติกรีรินทร์ ยก 3 ต่อมาโนรีได้หันมาค้ายาเสพติดและถูกตำรวจสถานีตำรวจนครบาลบางเขนจับกุมพร้อมของกลางยาบ้ากว่า 100 เม็ด เมื่อปี พ.ศ. 2544 ต้องโทษอยู่ประมาณ 3 ปี เมื่อออกมาจากเรือนจำเงินที่เก็บไว้ทั้งหมดก็หมด ปัจจุบันโนรีเป็นคนเร่ร่อนที่ท่าน้ำราชวงศ์, ท่าน้ำกรมเจ้าท่า และท่าน้ำสะพานปิ่นเกล้าฝั่งธนบุรี รับจ้างทำความสะอาดในบริเวณนั้นและเป็นคนชี้ทางบอกสถานที่ให้กับนักท่องเที่ยวและผู้คนที่สัญจรผ่านไปมา ได้เงินเป็นค่าสินน้ำใจวันละ 200–500 บาท ยังชีพอยู่ได้ด้วยการซื้อของรับประทานจากร้านเซเว่น อีเลฟเว่น
สำนักงานวางทรัพย์

ตามกฎหมายแพ่งและพาณิชย์ได้กำหนดให้มีสำนักงานวางทรัพย์ในสังกัดของกรมบังคับคดีเพื่อทำหน้าที่รับชำระหนี้เสมือนเป็นตัวแทนเจ้าหนี้ ยามที่เกิดปัญหาไม่อาจรับชำระหนี้ได้ด้วยเหตุใดก็ตาม โดยกำหนดหลักเกณฑ์ที่จะรับชำระหนี้แทนไว้ตามมาตรา 331 ดังนี้คือ
 1. กรณีเจ้าหนี้บอกปัดไม่ยอมรับชำระหนี้
 2. กรณีเจ้าหนี้ไม่สามารถจะรับชำระหนี้ได้
 3. กรณีลูกหนี้ไม่อาจรู้ได้ว่า ใครเป็นเจ้าหนี้แท้จริง โดยมิใช่ความผิดของตน
ถ้าเจ้าหนี้มีพฤติกรรมผิดปกติดังกล่าวข้างต้น ลูกหนี้ผู้สุจริตทั้งหลายอาจเลือกชำระหนี้ด้วยวิธีนี้ก็ได้ โดยต้องทำภายในกำหนดเวลาชำระหนี้ตามสัญญาเท่านั้น เมื่อท่านวางเงินตามจำนวนหนี้ทั้งหมดไว้ ณ สำนักงานวางทรัพย์ กฎหมายถือว่าท่านหลุดพ้นจากหนี้ดังกล่าวแล้วตามวันที่ซึ่งท่านชำระหนี้นั้น หากก่อนเจ้าหนี้มารับเงินจำนวนนั้น ท่านได้ถอนเงินออกไป กฎหมายจักถือว่า มิได้มีการวางทรัพย์ไว้เลย หนี้ยังคงมีอยู่เช่นเดิม
สิทธิถอนทรัพย์ของลูกหนี้เป็นอันหมดไปตามกฎหมายมาตรา 334 วรรค 2 กำหนดไว้ เมื่อ
 1. ลูกหนี้แสดงเจตนาว่า ยอมสละสิทธิที่จะถอน
 2. เจ้าหนี้มารับเอาทรัพย์นั้นไป
 3. การวางทรัพย์เป็นไปโดยคำสั่งหรืออนุมัติของศาลและได้บอกกล่าวความนั้นแก่สำนักงานวางทรัพย์
หลังจากวางเงินเพื่อชำระหนี้ไว้ที่สำนักงานวางทรัพย์แล้ว ลูกหนี้จำต้องแจ้งให้เจ้าหนี้ทราบถึงวิธีการชำระหนี้กรณีนี้โดยพลัน ส่วนค่าธรรมเนียมต่างๆในการวางทรัพย์นั้น กฎหมายกำหนดให้เจ้าหนี้รับผิดชอบไปฝ่ายเดียว ยกเว้นกรณีที่ลูกหนี้ได้ถอนทรัพย์ที่วางเท่านั้น นั่นเท่ากับว่า การวางทรัพย์เพื่อชำระหนี้ของฝ่ายลูกหนี้ไม่มีค่าใช้จ่ายใดๆเลย หากเจ้าหนี้ไม่ยอมมารับเงินของลูกหนี้ภายใน 10 ปี นับแต่ได้รับคำบอกกล่าวการวางทรัพย์โดยลูกหนี้หรือโดยสำนักงานวางทรัพย์แล้วแต่กรณี ทำให้สิทธิของเจ้าหนี้ในการรับทรัพย์ดังกล่าวระงับสิ้นไป ลูกหนี้สามารถถอนทรัพย์กลับคืนไปได้โดยไม่มีภาระหนี้ต่อกันอีก
ดังนั้น เมื่อลูกหนี้ผู้สุจริตได้วางเงินชำระหนี้ ณ สำนักงานวางทรัพย์ภายในกำหนดเวลาตามสัญญาแล้ว ย่อมไม่สูญเสียทรัพย์สินของท่านซึ่งเอาเป็นประกันหนี้ไว้ เหล่าเจ้าหนี้ผู้มีจิตทุจริตคิดฮุบที่ดินหรือบ้านหลังงามของท่านไม่อาจได้สมดังใจหมายแน่นอน ส่วนผู้เช่ายังคงอยู่ในสถานที่เช่าได้เช่นเดิม สิ่งที่พึงระวังให้มากที่สุด คือ ระยะเวลาชำระหนี้ในสัญญา ส่วนสถานที่ชำระหนี้ กฎหมายได้ช่วยคลี่คลายปัญหาของลูกหนี้แล้ว ดังคำพูดที่ว่า กฎหมายคุ้มครองผู้สุจริตใจเสมอ
พิเศษ ว. สุรพล

พิเศษ ว.สุรพล หรือชื่อจริง แรง ทองประกร เกิดเมื่อ 27 กันยายน พ.ศ. 2515 สถิติการชก 21 ครั้ง ชนะ 2 เสมอ 1 แพ้ 18
ประวัติ.
พิเศษเป็นนักมวยสากลชาวไทยที่เดินสายไปชกต่างประเทศ โดยจากสถิติการชกที่มีบันทึกใน boxrec.com ทั้งสิ้น 21 ครั้ง เป็นการเดินทางไปชกที่ต่างประเทศทั้งจีน ญี่ปุ่น อินโดนีเซีย ออสเตรเลีย และฟิลิปปินส์ รวมทั้งสิ้น 15 ครั้ง โดยสถิติครั้งแรกที่บันทึกไว้ คือการเดินทางไปชิงแชมป์ PABA ที่จีน แพ้คะแนน ยูรา ดิมาร์ ไม่ได้แชมป์ พิเศษมาประสบความสำเร็จใน พ.ศ. 2544 ที่เป็นฝ่ายชนะคะแนน พนมเดช อ.ยุทธนากร ได้แชมป์มวยสากลเวทีราชดำเนินในรุ่นฟลายเวท ซึ่งเทียบเคียงได้กับแชมป์ประเทศไทย พิเศษป้องกันแชมป์ไว้ได้ 1 ครั้ง ก่อนจะเสียแชมป์คืนให้พนมเดช อ.ยุทธนากรใน พ.ศ. 2547
พิเศษเคยเดินทางไปชกกับนักมวยที่มีชื่อเสียงหลายคน เช่น วิค ดาร์ชิเนียน ซึ่งต่อมาได้เป็นแชมป์โลกรุ่นฟลายเวท IBF ฮายาโตะ อาซาอิ และ โนริยูกิ โคมัตสึ ซึ่งต่อมาได้เป็นผู้ท้าชิงแชมป์โลกของพงษ์ศักดิ์เล็ก ศิษย์คนองศักดิ์ เคยชกกับแหวนเพชร ชูวัฒนะ อดีตแชมป์ภาคฯ ซึ่งผลการชกปรากฏว่าเสมอกันเมื่อ พ.ศ. 2546 พิเศษแขวนนวมไปใน พ.ศ. 2547 หลังจากเสียแชมป์ให้พนมเดช
ก้องธวัช ส.กิตติ

ก้องธวัช ส.กิตติ หรือนายธงชัย ตรีวิเศษ เป็นชาวจังหวัดมหาสารคาม เกิดเมื่อ 21 มกราคม พ.ศ. 2514 สถิติการชก 88 ครั้ง ชนะ 45 (น็อค 32) เสมอ 1 แพ้ 42
ประวัติ.
เป็นบุตรของนายศรกับนางไหล ตรีวิเศษ เรียนจบชั้น ป.6 จากโรงเรียนวัดหนองห้าง จากนั้นก็หันมาชกมวยสากลโดยไม่เคยชกมวยไทย โดยเริ่มจากมวยสากลสมัครเล่น เคยชกในรายการดาวรุ่งมุ่งโอลิมปิกให้กับจังหวัดมหาสารคามแต่ตกรอบรองชนะเลิศในการคัดตัวแทนเขต จากนั้น น้าชายจึงพามาชกมวยสากลอาชีพในกรุงเทพฯที่ค่ายของเสี่ยส่ง กาญจนชูศักดิ์ โดยทำงานไปด้วย ชกมวยไปด้วย ขึ้นชกมวยครั้งแรกเมื่อ 13 เมษายน พ.ศ. 2533 ชนะน็อค สาริกา ส.ทวีรัตน์ ยก 1 จากนั้น ขึ้นชกมาอย่างต่อเนื่องจนได้ครองแชมป์มวยสากลรุ่นแบนตัมเวทของเวทีลุมพินีเมื่อ พ.ศ. 2536 นักมวยที่มีชื่อเสียงที่เคยชกด้วย เช่น ดาวรุ่ง ชูวัฒนะ สิงห์หนุ่ม ชูวัฒนะ จ้าวสิงห์ทอง เฉลิมศรี สุวัจชัย นครหลวงโปรโมชั่น และเสาหิน ส.ธนิกุล
เมื่ออรทัย กาญจนชูศักดิ์ตั้งค่ายอรทัยยิม ได้ดึงก้องธวัชมาเป็นมวยสร้างของค่ายด้วย แต่ไม่ได้รับการสนับสนุนให้ชิงแชมป์ใดๆ จนค่ายอรทัยยิมปิดไป ก้องธวัชจึงเริ่มเดินสายไปชกต่างประเทศ และเพียงออกไปชกครั้งที่สองเท่านั้นก็คว้าแชมป์โลกรุ่นเฟเธอร์เวท WBF มาครองได้ด้วยการชนะน็อค ริค ซิโวโดร่า ยก 1 ที่ ฟิลิปปินส์ แต่เมื่อได้แชมป์โลก ชะตาชีวิตกลับพลิกผัน เพราะส่ง กาญจนชูศักดิ์ ไม่พอใจที่ก้องธวัชไปชกต่างประเทศโดยไม่บอกกล่าวก่อน ไม่ยอมจัดก้องธวัชป้องกันตำแหน่ง และไม่ยอมให้ใครจัดชกโดยไม่แบ่งค่าตัวให้ส่งในฐานะผู้จัดการ ก้องธวัชจึงต้องไปชกในต่างประเทศเท่านั้นจนเสียแชมป์ให้นาเดล ฮุสเซน ที่ออสเตรเลีย ต่อมา ได้ไปชิงแชมป์โลกของ WBF ที่ฟิลิปปินส์อีกใน พ.ศ. 2543 แต่ไม่สำเร็จ
ก้องธวัชมาเป็นข่าวดังอีกครั้งเมื่อไปชกกบโมฮัมเหม็ด ฟาริดซี่ ที่อินโดนีเซีย การชกในวันนั้นปรากฏว่า ก้องธวัชชกฟาริดซี่ไปให้กรรมการนับแปดก่อนในยกที่ 2 ฟาริดซี่มีเลือดไหลทั้งปากและจมูกแต่ก็ฝืนลุกขึ้นมาและกรรมการพยายามช่วยโดยนับช้ากว่าปกติ เมื่อชกกันต่อ ฟาริดซี่ถูกชกลงไปนับแปดอีก 3 ครั้งภายใน 3 ยก แต่กรรมการไม่จับแพ้ คงปล่อยให้ชกต่อไป จนยกที่ 6 ฟาริดซี่ชกก้องธวัชที่เริ่มหมดแรงลงไปให้กรรมการนับแปดบ้าง ทำให้ฟาริดซี่ได้ใจเดินลุยเข้าหา ในขณะที่ก้องธวัชก็เดินลุยเข้าหาเช่นกัน จนยก 8 ฟาริดซี่ถูกต่อยตัดลำตัวจนทรุดลงกับพื้นเวทีและหมดสติไป พี่เลี้ยงจึงพาส่งโรงพยาบาล แต่ไม่สามารถช่วยชีวิตได้ ฟาริดซี่เสียชีวิตเมื่อ 3 เมษายน 2544
หลังจากลับมาเมืองไทย นริส สิงห์วังชาซื้อตัวก้องธวัชจากส่ง กาญจนชูศักดิ์ มาสร้างสรรค์ แต่ก้องธวัชชกได้ไม่ดีนัก แพ้บ้าง ชนะบ้าง ในที่สุด กลายเป็นนักมวยที่ถูกสั่งให้ไปชกกับมวยสร้างของประเทศต่างๆ มีโอกาสชิงแชมป์ระดับภูมิภาคอีกหลายครั้งแต่ไม่สำเร็จ จน พ.ศ. 2555 หลังจากชกแพ้คะแนน โมฮามาเดราซา ฮัมเซ จึงแขวนนวมไป
จำเริญ ทรงกิตรัตน์

จำเริญ ทรงกิตรัตน์ มีชื่อจริงว่า ร้อยตำรวจเอก สำเริง ศรีมาดี เป็นชาวจังหวัดนครพนม เป็นนักมวยสากลชาวไทยคนแรกที่ได้ชิงแชมป์โลก และเป็นแชมป์สหพันธ์มวยภาคตะวันออกไกลและแปซิฟิก (OPBF) คนแรกของประเทศไทย มีฉายาว่า "จิ้งเหลนไฟ"
เริ่มต้นจากมวยไทย.
จำเริญหัดมวยครั้งแรกกับครูจำลอง รัตนก้านตรง เมื่ออายุ 13 ปี ตระเวนชกมวยที่บ้านเกิดจนมีชื่อเสียง เมื่อเข้ามาเรียนหนังสือในกรุงทพฯ จึงชกมวยไปด้วยโดยอยู่ที่ค่ายนฤภัย ใช้ชื่อว่า สำเริง นฤภัย ต่อมาย้ายไปอยู่คณะทรงกิตรัตน์ของกิตติ อัชชวณิชย์ ใช้ชื่อว่า "จำเริญ ทรงกิตรัตน์" จนมีชื่อเสียง ด้านการศึกษา จำเริญเรียนจบหลักสูตรพลศึกษา รับราชการตำรวจตำแหน่งครูมวยของโรงเรียนนายร้อยตำรวจ
ชกมวยสากล.
เมื่อชกมวยไทยจนไม่มีใครสู้ มีเพียงผล พระประแดง คนเดียวที่ปราบไม่ได้ จำเริญจึงหันมาชกมวยสากลอย่างจริงจัง ได้ชิงแชมป์ OPBF รุ่นเฟเธอร์เวท แต่ไม่สำเร็จ แพ้คะแนน ลาร์รี่ บาตาน ที่ฟิลิปปินส์แบบสูสี จึงได้รับการสนับสนุนจาก พ.ต.อ. เผ่า ศรียานนท์ ให้ขึ้นชิงแชมป์ OPBF รุ่นไลท์เวทคราวนี้จำเริญสร้างประวัติศาสตร์ครองแชมป์ OPBF เป็นคนแรกของไทย ชนะคะแนน สปีดี้ คาบาเนลลา เมื่อ 13 ตุลาคม พ.ศ. 2495
จำเริญป้องกันแชมป์ OPBF ครั้งเดียวแล้วจึงสละตำแหน่ง ลดลงมาชกรุ่นแบนตัมเวท จนได้ชิงแชมป์โลกกับจิมมี่ คาร์รัทเธอร์ (ออสเตรเลีย) แต่เป็นฝ่ายแพ้คะแนนไป ในการชกครั้งนี้ที่จัดที่สนามศุภชลาศัยเมื่อวันที่ 2 พฤษภาคม พ.ศ. 2497 เป็นสนามกีฬากลางแจ้ง ปรากฏว่าเย็นนั้นฝนตกหนักจนมีน้ำขังบนเวที กรรมการและสักขีพยานเสนอให้เลื่อนการชกออกไปก่อน แต่เมื่อปรึกษากับนักชกทั้งสองฝั่งแล้ว ตกลงกันว่าจะทำการชกต่อไปตามแผนเดิม โดยจิมมี่ คาร์รัทเธอร์เสนอให้ถอดรองเท้าชกด้วยเท้าเปล่า ทั้งคู่ชกโดยไม่สวมรองเท้าท่ามกลางฝนที่ตกลงมาอย่างหนักเป็นเวลานับชั่วโมง ในที่สุดการชกก็สิ้นสุดลงในยกที่ 12 เมื่อไฟนีออนที่ให้แสงสว่างบนเวทีถูกลมพัดตกลงมาแตก และเศษแก้วบาดเท้าของนักมวยจยไม่สามารถชกต่อได้ ผลการนับคะแนนปรากฏว่าจำเริญ ทรงกิตรัตน์เป็นฝ่ายพ่ายแพ้ ทั้ง ๆ ที่ท้าย ๆ การชกจำเริญเป็นฝ่ายชกคาร์รัทเธอร์บอบช้ำเจียนไปเจียนอยู่หลายครั้ง ถึงขนาดที่ พล.ต.อ.เผ่า ศรียานนท์ ประธานในการชกที่นั่งส่องกล้องดูอยู่ถึงกับอุทานว่า "มันตัดสินยังไงของมันวะ" การชกครั้งนี้ได้รับการบันทึกว่า เป็นการชกชิงแชมป์โลกมวยสากลในยุคใหม่ ครั้งแรกและครั้งเดียวที่นักชกชกด้วยเท้าเปล่า โดยไม่สวมรองเท้า ซึ่งการชกครั้งนี้ได้รับการวิจารณ์ว่าหากการชกไปตามกติกาเดิม คือ 15 ยก จำเริญน่าจะเป็นฝ่ายชนะน็อกคารัทเธอร์
หลังจากป้องกันแชมป์กับจำเริญ คาร์รัทเธอร์สละตำแหน่งไป จำเริญจึงได้ชิงแชมป์โลกอีกครั้งภายในปีเดียวกัน แต่ไม่สำเร็จอีก ในการชกชิงแชมป์ครั้งนี้กับรอแบร์ กอแอน เมื่อวันที่ 19 กันยายน พ.ศ. 2497 ที่สนามศุภชลาศัย จำเริญชกได้ไม่ดี ถูกนับสองครั้ง และแพ้คะแนนนักชกจากฝรั่งเศสไป
เมื่อได้แชมป์ไปแล้ว กอแอนปฏิเสธไม่ยอมป้องกันแชมป์กับราอุล มาซิอัส (เม็กซิโก) NBA (WBA ปัจจุบัน) จึงให้มาซิอัสชิงแชมป์ว่างกับจำเริญที่สหรัฐอเมริกา จำเริญจึงได้ชิงแชมป์โลกครั้งที่ 3 เมื่อ 9 มีนาคม พ.ศ. 2498 ไม่สำเร็จอีกเช่นเคย แพ้ทีเคโอ มาซิอัส ยก11 จำเริญจึงแขวนไปหลังจากชกแพ้ครั้งนี้
แขวนนวม.
เมื่อแขวนนวมแล้ว จำเริญรับราชการตำรวจอยู่ระยะหนึ่ง ต่อมาเกิดความผันผวนทางการเมือง จนต้องลาออกจากตำรวจ ไปทำงานที่ประเทศฝรั่งเศส กลับมาทำงานที่กรุงเทพฯ ระยะหนึ่ง แล้วจึงไปทำธุรกิจส่วนตัวที่เชียงใหม่ จนป่วยเป็นอัมพฤกษ์จึงกลับมารักษาตัวที่กรุงเทพฯ เสียชีวิตเมื่อ 29 สิงหาคม พ.ศ. 2546 รวมอายุได้ 77 ปี
อักษรเปอร์เซียกลาง

อักษรเปอร์เซียกลาง หรืออักษรปะห์ลาวี พัฒนามาจากอักษรอราเมอิก และเป็นระบบการเขียนหลักของจักรวรรดิซัสซาเนียน (พ.ศ. 767 - 1194) มีการเปลี่ยนแปลงเล็กน้อยระหว่างที่ใช้ ราวคริสต์ศตวรรษที่ 5 มีการพัฒนาอักษรใหม่ขึ้นแทน เช่นอักษรซัลเตอร์ และ อักษรอเวสตัน
ลักษณะ.
เป็นอักษรไร้สระ เขียนจากขวาไปซ้ายแนวนอน มีเครื่องหมายสระเพียงบางตัวเท่านั้น
วังสะพานช้างโรงสี

วังสะพานช้างโรงสี หรือ วังริมสะพานช้างโรงสี เป็นกลุ่มวังที่ประทับของเจ้านายในย่านถนนตะนาว และถนนอัษฎางค์ ริมคลองหลอด เชิงสะพานช้างโรงสี ถัดไปทางทิศตะวันออกของพระบรมมหาราชวัง สร้างมาแต่ปลายรัชกาลพระบาทสมเด็จพระพุทธยอดฟ้าจุฬาโลกมหาราช และเป็นที่ประทับของเจ้านายมาอีกหลายพระองค์ต่อเนื่องกันมา จนถึงรัชกาลพระบาทสมเด็จพระปกเกล้าเจ้าอยู่หัว ประกอบด้วย 2 วัง คือ
แพร่งภูธร

แพร่งภูธร เป็นย่านการค้าที่อยู่ระหว่างถนนตะนาวกับถนนอัษฎางค์ ริมคลองหลอด เชิงสะพานช้างโรงสี เดิมคือ วังสะพานช้างโรงสี วังเหนือ อยู่ทางทิศใต้ของแพร่งนรา ซึ่งเป็นที่ประทับของ พระเจ้าบรมวงศ์เธอ พระองค์เจ้าไพฑูรย์ กรมหมื่นสนิทนเรนทร์ ต้น เมื่อกรมหมื่นสนิทนเรนทร์สิ้นพระชนม์ จึงเป็นที่ประทับของ พระเจ้าบรมวงศ์เธอ พระองค์เจ้าชุมแสง กรมหลวงสรรพศิลป์ปรีชา พระอนุชาร่วมเจ้าจอมมารดา ต้น เมื่อกรมหลวงสรรพศิลป์ปรีชาสิ้นพระชนม์ พระบาทสมเด็จพระจุลจอมเกล้าเจ้าอยู่หัวได้พระราชทานวังนี้เป็นที่ประทับของ พระเจ้าบรมวงศ์เธอ พระองค์เจ้าทวีถวัลยลาภ กรมหมื่นภูธเรศธำรงศักดิ์ ต่อมาเมื่อเมื่อกรมหมื่นภูธเรศธำรงศักดิ์สิ้นพระชนม์ พระบาทสมเด็จพระจุลจอมเกล้าเจ้าอยู่หัว โปรดฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า แพร่งภูธร ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์
ปัจจุบัน ใจกลางแพร่งภูธรเป็นลานสาธารณะสำหรับพักผ่อนและทำกิจกรรมต่าง ๆ อีกทั้งยังเป็นแหล่งที่ตั้งของร้านอาหารที่มีชื่อเสียงจำนวนหลากหลายร้าน หลากหลายประเภท เช่น ก๋วยเตี๋ยวเนื้อ, บะหมี่และเกี๊ยว, เกาเหลาสมองหมู, เปาะเปี๊ยะสด, ข้าวหมูแดง, ข้าวแกงกะหรี่เนื้อและสตูว์เนื้อ, ไอศกรีมแบบไทย, ขนมเบื้อง, ผัดไทย รวมถึงอาหารตามสั่ง เช่นเดียวกับถนนตะนาว, ถนนมหรรณพ และแพร่งนราที่อยู่ใกล้เคียง ซึ่งบางร้านยังมีชื่อเสียงโด่งดังในระดับโลกด้วย นอกจากนี้แล้วยังเป็นที่ตั้งของสถานีอนามัย สุขุมาลอนามัย ที่ก่อตั้งมาตั้งแต่ปี พ.ศ. 2471 โดยพระดำริของสมเด็จพระปิตุจฉาเจ้าสุขุมาลมารศรี พระอัครราชเทวี เพื่อให้เป็นสถานีอนามัยสำหรับรักษาสุขภาพของผู้คนในชุมชน ซึ่งปัจจุบันก็ยังคงเปิดให้ดำเนินการอยู่
และยังมีอู่ซ่อมรถยนต์ที่เก่าแก่อายุมากกว่า 70 ปีอีกด้วย
อำเภอเกาะกูด

เกาะกูด เป็นอำเภอหนึ่งของจังหวัดตราด มีพื้นที่ครอบคลุมเกาะกูด เกาะหมาก และเกาะเล็ก ๆ ข้างเคียง และเป็นอำเภอที่มีประชากรน้อยที่สุดในประเทศไทย 
ที่ตั้งและอาณาเขต.
อำเภอเกาะกูดมีอาณาเขตติดต่อกับอำเภอและจังหวัดข้างเคียง ดังนี้
ประวัติ.
เกาะกูดเริ่มปรากฏหลักฐานตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช เมื่อองเชียงสือ เจ้าเมืองญวนที่เข้ามาพึ่งพระบรมโพธิสมภารของพระองค์ หนีออกจากกรุงเทพมหานครมาลงเรือที่เกาะสีชัง จากนั้นแล่นเรือชักใบในอ่าวไทยมา 7 วันจึงถึงเกาะกูดที่ไม่มีคนอยู่เลย
ชนพื้นถิ่นดั้งเดิมของเกาะกูดส่วนใหญ่เป็นคนไทยที่อพยพมาจากเมืองปัจจันตคีรีเขตร์ (เกาะกง) ที่ตกเป็นเมืองขึ้นของฝรั่งเศสเมื่อปี พ.ศ. 2447 มีหมู่บ้านคลองมาดเป็นหมู่บ้านที่เก่าแก่ที่สุด
เดิมเกาะกูดเป็นหมู่บ้านขึ้นกับตำบลเกาะหมาก อำเภอแหลมงอบ ต่อมาได้ยกฐานะขึ้นเป็นตำบลเกาะกูด ในปี พ.ศ. 2523 ตัวเกาะกูดมีระยะทางห่างจากอำเภอคลองใหญ่ประมาณ 40 กิโลเมตร ประชาชนชาวเกาะกูดมีความยากลำบากในการเดินทางไปติดต่อราชการ ประกอบกับเกาะกูดอยู่ใกล้ดินแดนประเทศกัมพูชาด้านเกาะกงมากกว่าฝั่งไทย ทางราชการจึงมีนโยบายเพื่อความมั่นคงและอำนวยความสะดวกแก่ประชาชน โดยได้ยกฐานะเกาะกูดและเกาะข้างเคียงขึ้นเป็น กิ่งอำเภอเกาะกูด ตามประกาศกระทรวงมหาดไทยลงวันที่ 19 มกราคม พ.ศ. 2533 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเกาะกูด โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
การปกครองของอำเภอเกาะกูดมี 2 ตำบล 8 หมู่บ้าน ได้แก่
การปกครองส่วนท้องถิ่น.
ท้องที่อำเภอเกาะกูดประกอบด้วยองค์กรปกครองส่วนท้องถิ่น 2 แห่ง ได้แก่
รายชื่อเกาะในเขตอำเภอเกาะกูด.
อำเภอเกาะกูด มีเกาะหลักคือ เกาะกูด ซึ่งเป็นเกาะขนาดใหญ่อันดับหกของประเทศไทย รองลงมาจากเกาะภูเก็ต เกาะสมุย เกาะช้าง เกาะตะรุเตา เกาะพะงัน มีเนื้อที่ประมาณ 111 ตารางกิโลเมตร และเกาะเล็ก ๆ อีก 20 เกาะ ซึ่งอยู่ในความดูแลของอุทยานแห่งชาติหมู่เกาะช้าง ส่วนเกาะกูดอยู่ในความดูแลขององค์การบริหารส่วนตำบลเกาะกูด ทุกเกาะมีพื้นที่รวม 131.450 ตารางกิโลเมตร
การคมนาคม.
ทางอากาศ สามารถเดินทางโดยใช้สนามบินเกาะไม้ซี้ อยู่ห่างจากเกาะกูดเล็กน้อย สนามบินดังกล่าวมีความยาวทางวิ่ง 800 เมตร ก่อสร้างเมื่อปี พ.ศ. 2551